sagorsarker/bangla-wikipedia huggingface dataset:
মানসুরাহ মসজিদ

মানসুরাহ মসজিদ () আলজেরিয়ার মানসুরাহ শহরে অবস্থিত একটি ধ্বংসপ্রাপ্ত ঐতিহাসিক মসজিদ। এই মসজিদটি মেরিনিড রাজত্বকালে নির্মাণ করা হয়েছে। এটি মানসুরাহ দুর্গের একটি অংশ হিসেবে প্রতিষ্ঠিত হয়েছিল।
খননকাজে মসজিদটির নকশা সম্পর্কিত প্রকাশিত তথ্যসূত্রে পাওয়া যায়, ১৩০৩ সালে সুলতান আবু ইয়াকুব মসজিদটি নির্মাণ করেছেন এবং প্রধান প্রবেশপথটি ১৩৩৬ সালে আবু আল-হাসান নির্মাণ করেছেন। মেরিনিড সাম্রাজ্যের রাজত্বকালে মসজিদটি নির্মিত হয়েছে। মানসুরাহ দুর্গের পাশেই মসজিদটি অবস্থিত।
মসজিদের প্রাঙ্গনের মোট আয়তন ১০১ হেক্টর। উঠানের অভ্যন্তরে প্রাচীর দ্বারা বেষ্টিত ১৩ টি দরজা রয়েছে। উঠানের মাঝে ঝর্ণাসহ একটি অযুখানা আছে। অযুখানাটি তিনটি বারান্দা দ্বারা ঘেরা। নামাজঘরের অনুরূপ টালিকর্ম অযুখানাতে ব্যবহার করা হয়েছে। নামাজঘর সরাসরি অযুখানার সাথে সংযুক্ত। ১৩ শতকের সামাররা বায়বার্স মসজিদের অনুরূপ টালিকর্ম ক্বিবলা দেওয়ালে লক্ষ্য করা যায়। মসজিদের মূল প্রবেশপথে ৩৮ মিটার উচ্চতা বিশিষ্ট বর্গাকার আকৃতির একটি মিনার রয়েছে। দামেস্কের উমাইয়া মসজিদের আদলে মিনারটি নির্মিত হয়েছে।
একুয়াকালচার প্রকৌশল

একুয়াকালচার প্রকৌশল হচ্ছে কৃষি প্রকৌশল/জৈব প্রকৌশল শাস্ত্রের একটি শাখা যেখানে জলজ মেরুদন্ডী প্রাণী, অমেরুদণ্ডী প্রাণী ও শৈবাল চাষের সাথে সম্পর্কিত বিভিন্ন সমস্যার প্রকৌশলগত
সমাধান দেয়া হয়। এটি একটি বহুমুখী বিষয়।
যেসমস্ত একুয়াকালচার সিস্টেমের অপ্টিমাইজেশন ও ইঞ্জিনিয়ারিং সমাধান দরকার হয় তাদের মধ্যে উল্লেখযোগ্য হচ্ছে সামুদ্রিক খাচা, পুকুর ও রিসার্কুলেটিং একুয়াকালচার।এই সিস্টেমগুলোর ডিজাইন ও ব্যবস্থাপনা সিস্টেমগুলোর উৎপাদন ও খামারের অর্থনৈতিক পার্ফরম্যান্স এর উপর ভিত্তি করে করা হয়।
একুয়াকালচার প্রকৌশল এ নকশার বৈচিত্র্য বহুবিধ এবং এগুলোর উন্নয়নের জন্য যান্ত্রিক, জৈবিক ও পরিবেশগত সিস্টমের জ্ঞানের দরকার। তার সাথে দরকার ম্যাটেরিয়াল প্রকৌশল ও ইন্সট্রুমেন্টেশনের জ্ঞান। সেই সাথে একুয়াকালচার প্রকৌশলে বর্জ্যপানি ব্যবস্থাপনা, কৃষি ও মৎস্যবিজ্ঞান থেকেও ইঞ্জিনিয়ারিং সমাধান নেয়া হয়।
একুয়াকালচার প্রকৌশল, বিশ্বব্যাপী একুয়াকালচার শিল্পের সম্প্রসারনে অনেক বড় ভূমিকা রেখেছে। সাম্প্রতিক সময়ে এই বিষয়ে অনেক গবেষণার ফলে
বিপুল উন্নতি সাধিত হয়েছে এবং একুয়াকালচার এর নিত্যনতুন প্রযুক্তি আবিষ্কৃত হচ্ছে। বিশ্বজুড়ে যে পরিমাণ সামুদ্রিক খাবার গ্রহণ করা হয় তার বেশির ভাগের উন্নয়ন ও সম্প্রসারনে এই একুয়াকালচার প্রকৌশলের ভূমিকা উল্লেখযোগ্য।
রি-সার্কুলেটিং একুয়াকালচার এ কম পানি ব্যবহার করে যেকোন একটি মাছের প্রজাতির উচ্চ ঘনত্বের চাষাবাদ করা হয়।
পদক্ষেপ সমূহের মধ্যে থাকে ধূলিকনা অপসারন, জৈব-ফিল্টারকরন, অক্সিজেন প্রদান ও পাম্পিং।এগুলির জন্য বিভিন্ন যন্ত্রপাতি ও প্রকৌশলী সমাধানের দরকার। এর পাশাপাশি পানির তাপমাত্রা, পানিতে দ্রবীভূত অক্সিজেন ও পি এইচ নিয়ন্ত্রণ এর জন্য নিবিড় ইন্সট্রুমেন্টেশন ও
বিভিন্ন সেন্সরের ব্যবহার ও সেগুলো নিয়ন্ত্রণ করা দরকার।তবে আমাদের বাংলাদেশএ এই পদ্ধতিটির ব্যবহার শুরু হলেও তেমন জনপ্রিয়তা পায় নি ব্যয়বহুল হবার কারণে ও এর উচ্চ প্রযুক্তিগত চাহিদার কারণে।
'Journal of aquacultural engineering' নামক একটি সাময়িকী একুয়াকালচার ক্ষেত্রে প্রকৌশলীদের গবেষণা সমূহ প্রকাশ করে। সারা বিশ্বে একুয়াকালচার প্রকৌশল কে জৈব প্রকৌশল অথবা কৃষি প্রকৌশলের সাথে একিভূত করে বিভিন্ন বিশ্ববিদ্যালয়ে পড়ানো হয়।
রি-সার্কুলেটিং একুয়াকালচার পদ্ধতি
Series-111:1-17
দ‌্য আসাম ট্রিবিউন

দ্য আসাম ট্রিবিউন একটি ভারতীয় ইংরেজি দৈনিক পত্রিকা যা গুয়াহাটি এবং আসামের ডিব্রুগড় থেকে প্রকাশিত হয়। বর্তমান প্রচলনের ৭০০,০০০ কপির সাথে এবং ৩ মিলিয়নের বেশি পাঠক, এটি উত্তর-পূর্ব ভারতে সর্বাধিক প্রচারিত ইংরেজি দৈনিক। ১৯৩৯ সালে গৌহাটিতে পত্রিকাটি প্রতিষ্ঠিত হয়েছিল। 
লক্ষ্মীনাথ ফুকনের সম্পাদনায় সাপ্তাহিক পত্রিকা হিসাবে রাধা গোবিন্দ বড়ুয়ার গৌহাটিতে ৪ আগস্ট ১৯৩৯-এ প্রথম প্রকাশিত হয়েছিল, এখন এটি দৈনিক হিসাবে গুয়াহাটি ও ডিব্রুগড় থেকে একযোগে প্রকাশিত হয়। আসামে এটির বিশাল পাঠক সংখ্যা রয়েছে এবং এটি উত্তর-পূর্ব ভারতের সর্বাধিক জনপ্রিয় সংবাদপত্র। "আসাম ট্রিবিউন" পরিসংখ্যানের পাশাপাশি খবরের নির্ভরযোগ্যতার দিক থেকেও এটি বিস্তৃত। ২০১৪ সালে এটি ভারতের প্রধানমন্ত্রী জনাব নরেন্দ্র মোদীর উপস্থিতিতে প্ল্যাটিনাম জয়ন্তী উদ্‌যাপন করেছে।
বর্তমান সম্পাদক হলেন রাধা গোবিন্দ বড়ুয়ার পুত্র প্রফুল্ল গোবিন্দ বড়ুয়া এবং নির্বাহী সম্পাদক পিজি বড়ুয়া।
ইরাকের সংবাদপত্রের তালিকা

ইরাকের প্রথম পত্রিকা জার্নাল ইরাক ছিল ১৮১৬ সালে বাগদাদে অটোমান ওয়াল, দাউদ পাশা দ্বারা প্রকাশিত। 
এটি ইরাকের সংবাদপত্রগুলির একটি তালিকা।
[[বিষয়শ্রেণী:দেশ অনুযায়ী তালিকা]]
[[বিষয়শ্রেণী:সংবাদপত্রের তালিকা]]
[[বিষয়শ্রেণী:দেশ অনুযায়ী সংবাদপত্রের তালিকা]]
[[বিষয়শ্রেণী:ইরাকের সংবাদপত্র]]
জার্নাল ইরাক

জার্নাল ইরাক (আরবি: جورنال عراق), অটোমান ইরাকের প্রথম পত্রিকা এবং আরব বিশ্বে প্রকাশিত আরবি ভাষার সংবাদপত্র।
১৮১৬ সালে বাগদাদে দাউদ পাশা, অটোমান ওয়াল দ্বারা প্রকাশিত হয়েছিল।
নন্দুরবার জেলা

নন্দুরবার জেলা ভারতের মহারাষ্ট্র রাজ্যের উত্তর-পশ্চিম কোণে অবস্থিত একটি প্রশাসনিক জেলা। ১ জুলাই ১৯৯৯ এ ধুলে জেলাকে দ্বিখণ্ডিত করে ধুলে এবং নন্দুরবার জেলার জন্ম। জেলার সদর শহর নন্দুরবার। জেলাটির আয়তন ৫০৩৫ বর্গকিলোমিটার।২০১১ সালের জনগণনা অনুযায়ী জেলার জনসংখ্যা হল ১,৬৪৮,২৯৫ জন এবং এর মধ্যে ১৬.৭১% শহরে বসবাস করেন।
নান্দুরবার জেলা দক্ষিণ ও দক্ষিণ-পূর্বে ধুলে জেলা দ্বারা, পশ্চিমে এবং উত্তরে গুজরাত রাজ্য দ্বারা, উত্তর এবং উত্তর-পূর্বে মধ্যপ্রদেশ রাজ্য দ্বারা আবদ্ধ আর জেলার উত্তর সীমানা সংজ্ঞায়িত করা হয় মহান নর্মদা নদী প্রবাহ দ্বারা।
জেলাটি ছয়টি তালুক বা সাবডিভিশন নিয়ে গঠিত। এই তালুকগুলি হ নান্দুরবার, নবাবপুর, শাহাদা, তালোদা, আক্কালকুয়া এবং আকরানী মহল (যাকে ধড়গাঁও বলা হয়)। জেলায় একটি লোকসভা কেন্দ্র রয়েছে যা তপশিলী উপজাতি ভুক্ত প্রার্থীদের জন্যে সংরক্ষিত- লোকসভা কেন্দ্রটির নাম নন্দুরবার লোকসভা কেন্দ্র। আক্কালকুয়া (এসটি), শাহাদা (এসটি), নন্দুরবার (এসটি), নওয়াপুর (এসটি) নামে চারটি বিধানসভা কেন্দ্র রয়েছে জেলাটিতে।
জেলাটি ১৯৯৮ সালের জুলাই পর্যন্ত ধুলে ও জলগাঁওয়ের সাথে খান্দেশ জেলার অন্তর্গত ছিল। কারও কারও মতে, খন্দেশ মানে ভগবান কৃষ্ণের দেশ। এই অঞ্চলের প্রাচীন নাম রসিকা, এছাড়া নন্দুরবারকে তার রাজা নন্দরাজের নাম অনুসারে নন্দনগরীও বলা হত।. জেলাটি রামায়ণের পৌরাণিক বিবরণে সমৃদ্ধ, যেখানে এই অঞ্চলটিকে "কৃষিক" হিসাবে উল্লেখ করা হয়েছে। এই অঞ্চলটি চালুক্য, বর্তক এবং যাদবসহ তৎকালীন বিভিন্ন রাজবংশের অধীনস্থ ছিল। মুঘল যুগের আগে, খন্দেশ তুঘলক সাম্রাজ্যের দক্ষিণ সীমানা নির্দেশ করত।
গুজরাত এবং মধ্যপ্রদেশের প্রান্তে কৌশলগত অবস্থানের কারণে, নন্দুরবারের শাসনভার বিভিন্ন শক্তির মধ্যে হাতবদল হয়েছে বারবার। মুঘল সাম্রাজ্যের পতনের পরে মারাঠারা খন্দেশের নিয়ন্ত্রণ নেয় এবং পরবর্তীকালে ১৮১৮ সালের ৩ জুন মারাঠা পেশোয়া খন্দেশকে ব্রিটিশ শাসনের কাছে সমর্পণ করে।
২০১১ সালের জনগণনা অনুসারে নন্দুরবার জেলাটির জনসংখ্যা ১,৬৪৮,২৯৫ জন যা গিনি-বিসাউ বা মার্কিন যুক্তরাষ্ট্রের আইডাহো রাজ্যের জনসংখ্যার সমান।জনসংখ্যার বিচারে এটি ভারতের ৬৪০টি জেলার মধ্যে ৩০৪তম। জেলার জনসংখ্যার ঘনত্ব প্রতি বর্গকিলোমিটারে ২৭৬ জন (৭১০ জন/বর্গ মাইল)। ২০০১-২০১১ এর দশকে জনসংখ্যা বৃদ্ধির হার ছিল ২৫.৫%। নন্দুরবারে প্রতি ১০০০ পুরুষ পিছু ৯৭২ জন মহিলা রয়েছেন; এবং সাক্ষরতার হার ৬৪.৩৮%।
ভারতের ২০১১ সালের জনগণনা অনুযায়ী, জেলার জনসংখ্যার ৬০.৮৮% ভিলি ভাষায়, ১৬.০৬% মারাঠি ভাষায়, ৮.৮৪% খন্দেশি ভাষায়, ০.০৫% হিন্দি ভাষায়, ৩.৭৯% উর্দু ভাষায় এবং ২.৩২% গুজরাতি ভাষায় কথা বলেন।
নদুরবার শহর থেকে ৮০ কিলোমিটার দূরে একটি নিভৃত এবং সুন্দর হিল স্টেশন।
২০০৬ সালে পঞ্চায়েত রাজ মন্ত্রক নন্দুরবারকে দেশের ২৫০ টি পিছিয়ে পড়া জেলার (মোট ৬৪০ টির মধ্যে) অন্যতম বলে ঘোষণা করে। এটি মহারাষ্ট্রের বারোটি পিছিয়ে পড়া জেলার মধ্যে যা বর্তমানে পশ্চাৎপদ অঞ্চল অনুদান তহবিল কর্মসূচির (বিআরজিএফ) তহবিল গ্রহণ করছে
্নদুরবার জেলার জলবায়ু সাধারণত উষ্ণ এবং শুষ্ক থাকে। জেলাতে মোটামুটি তিনটি আলাদা ঋতু অনুভ করা যায়; গ্রীষ্ম, বর্ষা/বৃষ্টি এবং শীত। 
গ্রীষ্মকাল মার্চ থেকে জুনের মাঝামাঝি পর্যন্ত। গ্রীষ্মগুলি সাধারণত গরম এবং শুকনো থাকে। মে মাসে গ্রীষ্ম চূড়ান্ত হয়। গ্রীষ্মের শীর্ষ তাপমাত্রা ৪৫ ডিগ্রি সেলসিয়াসের বেশি হতে পারে। জুনের মাঝামাঝি বা শেষের দিকে বর্ষা শুরু হয়। এই মরসুমে আবহাওয়া সাধারণত আর্দ্র এবং গরম থাকে। উত্তরাঞ্চল ও পশ্চিমাঞ্চলগুলিতে এই অঞ্চলের অন্যান্য অঞ্চলের তুলনায় বেশি বৃষ্টিপাত হয়। জেলার গড় বৃষ্টিপাত ৭৬৭ মিলিমিটার। শীতকাল নভেম্বর থেকে ফেব্রুয়ারি মাস পর্যন্ত। শীতকালে হালকা ঠান্ডা তবে শুকনো।
চৌম্বক ভ্রামক

চৌম্বক ভ্রামক (ম্যাগনেটিক মোমেন্ট) হলো চুম্বক বা অন্য কোনও বস্তুর চৌম্বক প্রাবল্য এবং অরিয়েন্টেশন যা চৌম্বক ক্ষেত্র উৎপাদন করে। অন্যভাবে, চুম্বকের চৌম্বক ভ্রামক হলো এমন একটি পরিমাণ যা সেই চুম্বকটি তড়িৎ প্রবাহে যেই বল প্রয়োগ করে তা এবং টর্ক যা একটি চৌম্বক ক্ষেত্র এর উপর প্রয়োগ করে তা নিরূপণ করে। চৌম্বক ভ্রামক রয়েছে এমন কিছু সামগ্রীর উদাহরণ হলো: তড়িৎ প্রবাহের লুপ (যেমন তড়িচ্চুম্বক), স্থায়ী চুম্বক, চলন্ত মৌলিক কণা (যেমন ইলেক্ট্রন), বিভিন্ন অণু এবং অনেক জ্যোতির্বিদ্যা সংক্রান্ত বস্তু (যেমন অনেক গ্রহ, কিছু উপগ্রহ, তারা ইত্যাদি)।
আরও স্পষ্টভাবে, চৌম্বক মূহুর্ত শব্দটি সাধারণত একটি ব্যাবস্থার চৌম্বক দ্বিমেরু ভ্রামককে বোঝায়, চৌম্বক মুহূর্তের উপাদান যা একটি সমতুল চৌম্বক দ্বিমেরু (খুব অল্প দূরত্বে পৃথক হওয়া একটি চৌম্বক উত্তর এবং দক্ষিণ মেরু) দ্বারা চিত্রিত করা যায়। চৌম্বকীয় দ্বিমেরু উপাদান যথেষ্ট ছোট চৌম্বকের যথেষ্ট বড় দূরত্বের জন্য যথেষ্ট। বর্ধিত বস্তুর জন্য দ্বিমেরু মুহূর্ত ছাড়াও উচ্চতর ক্রমের পরিভাষা (যেমন চৌম্বক চতুষ্মেরু মুহূর্ত) প্রয়োজন হতে পারে।
কোনো বস্তু একটি চৌম্বক ক্ষেত্রে যে টর্ক অনুভব করে তার পরিভাষায় সহজেই চৌম্বক দ্বিমেরু ভ্রামককে সংজ্ঞায়িত করা যায়। একই প্রয়োগ কৃত চৌম্বক ক্ষেত্র বৃহত্তর চৌম্বক মুহূর্ত সম্পন বস্তুতে বেশি টর্ক উৎপন্ন করে। এই টর্কের শক্তি (এবং দিক) কেবল চৌম্বক মুহূর্তের মাত্রাই নয় বরং চৌম্বক ক্ষেত্রের দিকের সাথে সম্পর্কিত অরিয়েন্টেশনের উপরও নির্ভর করে। চৌম্বক মুহূর্তকে ভেক্টর হিসাবে বিবেচনা করা যেতে পারে। চৌম্বক মুহূর্তের দিক চৌম্বকের দক্ষিণ থেকে উত্তর মেরুতে (চৌম্বকের অভ্যন্তরে) নির্দেশীত হয়।
একটি চৌম্বক দ্বিমেরুর চৌম্বক ক্ষেত্র তার চৌম্বক দ্বিমেরু ভ্রামকের সমানুপাতিক। কোনও বস্তুর চৌম্বকক্ষেত্রের দ্বিমেরু উপাদানটি তার চৌম্বক দ্বিমেরু ভ্রামকের দিক সম্পর্কে প্রতিসাম্যপূর্ণ এবং বস্তু থেকে দূরত্বের বিপরীত ঘনক () হিসাবে হ্রাস পায়।
পাঠ্য বইয়ে চৌম্বক মুহূর্তকে সংজ্ঞায়িত করতে দুটি পরিপূরক পদ্ধতির ব্যবহার করা হয়। ১৯৩০-এর পূর্বের পাঠ্যপুস্তকে এগুলি চৌম্বক মেরু ব্যবহার করে সংজ্ঞায়িত করা হয়েছিল। সাম্প্রতিক পাঠ্যপুস্তকগুলি অ্যাম্পিয়ারিয় প্রবাহের পরিভাষায় একে সংজ্ঞায়িত করে।
পদার্থবিজ্ঞানীরা বস্তুর চৌম্বক মুহূর্তের উৎসকে মেরু হিসাবে উপস্থাপন করেন। উত্তর এবং দক্ষিণ মেরু স্থির তড়িৎ বিজ্ঞানে ধনাত্মক এবং ঋণাত্মক আধানের একটি সাদৃশ্য। একটি দণ্ড চুম্বক বিবেচনা করুন যার সমান মাত্রার কিন্তু বিপরীত মেরুর চৌম্বক মেরু রয়েছে। প্রতিটি মেরু চৌম্বক বলের উৎস যা দূরত্বের সাথে দুর্বল হয়ে পড়ে। যেহেতু চৌম্বক মেরু সর্বদা জোড়ায় থাকে তাই তাদের বল একে অপরকে আংশিকভাবে বাতিল করে দেয় কারণ যখন একটি মেরু আকর্ষণ করে, অন্যটি তখন বিকর্ষণ করে। যখন মেরু একে অপরের নিকটে থাকে অর্থাৎ যখন দণ্ড চুম্বকটি ছোট হয় তখন এই বাতিলকরণটি সর্বাধিক হয়। কোনো স্থানের একটি নির্দিষ্ট বিন্দুতে একটি দণ্ড চুম্বক দ্বারা উৎপাদিত চৌম্বক বল দুটি বিষয়ের উপর নির্ভর করে।
উভয় মেরুর প্রাবল্য formula_1 ও এদের পৃথক করা ভেক্টর formula_2হলে মূহূর্তটিকে এভাবে সংজ্ঞায়িত করা যায় —
এটি দক্ষিণ থেকে উত্তর মেরুতে নির্দেশ করে। বৈদ্যুতিক দ্বিমেরুর সাথে সাদৃশ্যটি খুব বেশি ধরে নেওয়া উচিত নয় কারণ চৌম্বক দ্বিমেরু কৌণিক ভরবেগের সাথে জড়িত (চৌম্বক মুহূর্ত ও কৌণিক ভরবেগ দেখুন)। তবুও চৌম্বক মেরু স্থির চুম্বকীয় গণনাগুলির জন্য খুব দরকারি, বিশেষত ফেরোচুম্বক (অয়শ্চৌম্বক)-এর ক্ষেত্রে। চৌম্বক মেরু পদ্ধতির ব্যবহারকারীরা চুম্বক ক্ষেত্রকে সাধারণত তড়িৎ ক্ষেত্র formula_4 এর সাদৃশ্যে ইরোটেশনাল ক্ষেত্র formula_5 এর মাধ্যমে উপস্থাপন করেন।
আল মাশরিক (পত্রিকা)

আল-মাশরিক ইরাকের বাগদাদ হতে প্রকাশিত একটি দৈনিক পত্রিকা। পত্রিকাটির কার্যালয় বাগদাদে অবস্থিত। এটি ব্যক্তিগত মালিকানাধীন।
২০০৭ সালের ৪ মার্চ বাগদাদে পত্রিকার প্রধান সম্পাদক মুহান আল জহির নিহত হন।
আয়শে হাতুন (প্রথম সেলিমের সহধর্মিণী)

আয়শে হাতুন (১৪৭৬–১৫৩৯) ছিলেন উসমানীয় সাম্রাজ্যের প্রথম সেলিমের স্ত্রী এবং ক্রিমিয় খানাতের প্রথম মেংলি গিরায় এর কন্যা।
ক্রিমিয় খানাতের গিরায় রাজবংশের প্রথম মেংলি গিরায় এর কন্যা আয়শে হাতুন ছিলেন একজন ক্রিমিয় শাহজাদী। এসিন আদিল এর মতে কারো কারো মতানুযায়ী, প্রথম মেংলি গিরায় এর প্রকৃত কন্যা হিসেবে "আয়শে হাতুন" এর পরিবর্তে বিতর্কিতভাবে আয়শে হাফসা সুলতানের নাম উল্লেখ রয়েছে, তবে তা ভুল প্রমাণিত হয়েছে। এসিন আদিল বলেন যে, কিছু ঐতিহাসিকগণ বলে থাকেন যে তিনি গিরায় এর কন্যা ছিলেন যখন অন্য ঐতিহাসিকগণ "আয়শে" নামক ক্রিমিয় রাজকন্যার কথা উল্লেখ করেন যে,  যিনি প্রথম সেলিমের আরেকজন স্ত্রী ছিলেন এবং সম্ভবত "হাফসা" ক্রীতদাস বংশীয় হতে পারেন। ইলিয়া জায়েদসেভ দাবি করেন যে, প্রথম মেনলি গিরায় এর কন্যা "আয়শে" প্রথমে কেফের গভর্নর শাহজাদা মেহমেতের সাথে বিবাহবন্ধনে আবদ্ধ হয়েছিলেন এবং পরবর্তীতে  তিনি প্রথম সেলিমকে বিবাহ করেন;  ফলস্বরূপ, উসমানীয় রাজবংশে তাঁর বিয়ে ছিল গিরায় এবং উসমানীয়দের মধ্যে হওয়া দুটি উল্লেখযোগ্য বিবাহের মধ্যে একটি (অন্য বিয়েটি ছিল প্রথম সাদাত গিরায় এর সাথে প্রথম সেলিমের কন্যার বিবাহ)। 
আয়শে হাতুন প্রথমে ১৫০৪ সালে সুলতান দ্বিতীয় বায়েজীদ এবং ফেরাশাদ হাতুন এর পুত্র কেফে এর সানজাক বে শাহজাদা মেহমেদের সাথে বিবাহবন্ধনে আবদ্ধ হন। ১৫০৭ সালে শাহজাদা মেহমেদ মৃত্যুবরণ করলে তিনি বিধবা হয়ে যান। ক্রিমিয় শাহজাদী আয়শে হাতুন তার প্রথম স্বামী শাহজাদা মেহমেদের মৃত্যুর পরে তার ভাই ভবিষ্যৎ সুলতান প্রথম সেলিমের হারেমে প্রবেশ করেন, এবং বিবাহবন্ধনে আবদ্ধ হন। যখন সেলিম আমাসিয়ার প্রশাসক ছিলেন। এভাবে সিংহাসনের উত্তরাধিকারের জন্য শাহজাদাদের লড়াইয়ে মূল্যবান মিত্র হিসাবে গণ্য হওয়া, আয়শে হাতুনের ক্ষমতাশালী পিতা প্রথম মেংলি গিরায় এর ব্যক্তিত্ত্বের প্রভাবে ভবিষ্যৎ সুলতান সেলিমের সিংহাসন আরোহণের সুযোগ আরও জোরদার হয়।
মুম্বই মিরর

মুম্বই মিরর একটি হল মুম্বই শহরের ইংরেজি ভাষার কমপ্যাক্ট সংবাদপত্র, যার দৈনিক প্রচলন আনুমানিক ৭০০,০০০ কপি। এর প্রথম সংখ্যাটি "টাইমস অফ ইন্ডিয়া" পত্রিকার প্রকাশক টাইমস গ্রুপ দ্বারা ৩০ শে মে ২০০৫ এ প্রকাশিত হয়েছিল।
এই সংবাদপত্র চালু করা হয় ভারতের গেটওয়েতে বিলাসরাও দেশমুখ, তৎকালীন মহারাষ্ট্রের মুখ্যমন্ত্রী এবং অভিষেক বচ্চনের উপস্থিতিতে এক বিশাল অনুষ্ঠানে ২৯ মে ২০০৫ সালে।
"হিন্দুস্তান টাইমস" এবং "ডিএনএ" (জি নিউজ) মুম্বইয়ের বাজারে প্রবেশের পরিকল্পনা ঘোষণার পর "মুম্বই মিরর" টাইমস গ্রুপ কর্তৃক চালু করা হয়েছিল। "টাইমস অফ ইন্ডিয়া", "বোম্বাই টাইমস" এবং রেডিও মির্চির মতো নিজস্ব ভগিনী মিডিয়া নেটওয়ার্কগুলিতে "মুম্বই মিরর" বিজ্ঞাপন ও প্রচারিত করেছিল। "মুম্বই মিররের" এখন পুনে, আহমেদাবাদ এবং ব্যাঙ্গালুরুতে ভগিনী সংস্করণ রয়েছে।
আল-সারী মসজিদ

মসজিদটি দার দিওয়ানি আল-হাকুমিয়ার সামনে অবস্থিত। এটি অটোমান যুগের প্রশাসনিক ভবন, এবং এটি কুশলার অংশ হিসাবেও পরিচিত। উসমানীয় যুগে বাগদাদের উজির হাসান পাশা তাঁর অফিস চলাকালীন এই সম্প্রসারণ প্রকল্পের তদারকি করেছিলেন এবং বেশ কয়েকটি নতুন সুবিধা ও বৈশিষ্ট্য এতে যুক্ত করেছিলেন। এই সময়ে, দশটি অতিরিক্ত গম্বুজ, যা চার কেন্দ্রীয় স্তম্ভ যাতে কোন সজ্জা বা লিপি নেই, এবং এটির মিনার সঙ্গে কাশিনি টাইলস যোগ করা হয়েছে। উঠোনের মধ্যে গ্রীষ্মকালীন সময়ের জন্য একটি মাশোল্লা (প্রার্থনার স্থান) থাকে এবং বাম পাশে শীতের সময়এর জন্য একটি মাশোল্লা থাকে। মসজিদের ভিতরে একটি মাদ্রাসাও রয়েছে । সেখানে মসজিদের পাঁচটি দরজা রয়েছে, যা তাদের জুমার নামাজ এবং ঈদের নামাযের জন্য প্রার্থনা স্থান হিসাবে ব্যবহৃত হয় ।
ধলাকোমর সুইবাতাসি

ধলাকোমর সুইবাতাসি (বৈজ্ঞানিক নাম: "Zoonavena sylvatica") (ইংরেজি নাম white-rumped spinetail বা white-rumped needletail) Apodidae পরিবারের এক প্রজাতির পাখি ।
ধলাকোমর সুইবাতাসি বাংলাদেশ, ভারত (পশ্চিমঘাট পর্বতমালা)ও নেপাল জুড়ে দেখা যায়।বাংলাদেশের চট্টগ্রাম অঞ্চলের দেখা যায়।
ধলাকোমর সুইবাতাসি বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য। পাখটি ২০০৩ সালে কক্সবাজারের ইনানিতে একটিকে দেখা গেছে।
ব্যাবিলনের যুদ্ধ (৬৩৪)

ব্যাবিলনের যুদ্ধ হলো ৬৩৪ সালে সাসানীয় সাম্রাজ্য এবং রাশিদুন খিলাফতের সেনাবাহিনীর মধ্যে ব্যাবিলনে সংগঠিত একটি যুদ্ধ। মেসোপটেমিয়া বিজয়ের লক্ষ্যে মুসলিম আরবরা এই লড়াইটি জয়লাভ করেছিল।
খালিদ ইবনে আল-ওয়ালিদ সিরিয়ায় বাইজেন্টাইন সাম্রাজ্যের বিরুদ্ধে অভিযানের নেতৃত্ব দিতে গিয়ে ইতোমধ্যে ইরাকের মুসলিম সেনাবাহিনীর নেতৃত্ব ত্যাগ করেছিলেন। সেই সময়, হরমোজদ জদুহুয়ির নেতৃত্বে সাসানীয়রা খালিদ চলে যাওয়ার পরে মুসলিম বাহিনীকে পরীক্ষা করতে চেয়েছিল; তাই উভয় পক্ষই একে অপরকে হুমকি দিয়ে চিঠি বিনিময় করে। পরে আরবরা আল-হিরা থেকে ব্যাবিলনের কাছে তাদের যাত্রা শুরু করে।
প্রতিপক্ষের ঘোড়াগুলিকে ভয় দেখানোর জন্য পারস্য সেনাবাহিনীর একটি যুদ্ধের হাতি ছিল। তবুও, আল মুথান্না ইবনে হরিসার নেতৃত্বে আরবরা বড় হাতিটিকে হত্যা করতে এবং পারস্যদের পরাজিত করতে পেরেছিল। যারা এই অঞ্চল ছেড়ে তিসফুনে পালিয়ে যায়।
আল-রহমান মসজিদ, বাগদাদ

আল-রহমান মসজিদ ( ; প্রতিলিপি : "পরম করুণাময়" ) বাগদাদে ইরাকের বৃহত্তম মসজিদগুলির মধ্যে একটি হওয়ার কথা ছিল। এটি ১৯৯৮ সালে সাদ্দাম হুসেন দ্বারা শুরু করা হয়েছিল, তবে ২০০৩ সালে ইরাক আক্রমণের সময় কাজটি খুব কম করা হয়েছিল এবং এটি কখনই সম্পন্ন হয়নি। এটি পুরানো রেসের ট্র্যাকের জায়গায় বাগদাদের মনসুর পাড়ায় অসম্পূর্ণ রয়ে গেছে। এর প্রধান অসম্পূর্ণ গম্বুজটি আটটি ছোট, স্বতন্ত্র গম্বুজ দ্বারা বেষ্টিত রয়েছে, যার ফলে আটটি ছোট ছোট গম্বুজগুলি তাদের দেয়ালগুলিতে সংহত হয়েছে। এটি প্রায় ব্যাস এবং এটি দখল করে। 
মসজিদটি কখনও কখনও অন্য মসজিদের সাথে বিভ্রান্ত হয় - "গ্রেট সাদ্দাম মসজিদ", (বা "গ্র্যান্ড সাদ্দাম মসজিদ") যা সে সময় নির্মিত হয়েছিল। পুরানো আল মুথানা পৌর বিমানবন্দরের জায়গায় এটি উত্তর-পূর্বের কয়েক মাইল দূরে নির্মিত হয়েছিল। এটি আল-রহমানের চেয়েও বড় এবং কৃত্রিম হ্রদে কেন্দ্রীভূত হওয়ার কথা ছিল। এটি নবনির্মিত বিশ্ববিদ্যালয় অনুষদ দ্বারা বেষ্টিত হত, একটি উচ্চ গম্বুজ, এবং প্রায় ব্যাসে। এই মসজিদটি নির্মাণের কাজটি তখনও শেষ পর্যায়ে ছিল যখন কেবল কয়েকটি কেন্দ্রীয় কলাম নির্মিত হয়েছিল।
ড্যানিয়েল পাউলি

ড্যানিয়েল পাউলী ১৯৪৬ সালে ফ্রান্সের প্যারিসে জন্মগ্রহণ করেন। কিন্তু তিনি বেড়ে ওঠেন সুইজারল্যান্ডে। তিনি জার্মানীর কিয়েল বিশ্ববিদ্যালয় থেকে 
পিএইচডি ডিগ্রি লাভ করেন।
পাউলি ELEFAN (ELectronic Length Frequency Analyses) প্রবর্তন করেন যা ব্যবহার করে Length-Frequency Data বিশ্লেষণ করে মাছের মৃত্যুহার কমানো সম্ভব হয়েছে। এছাড়া তিনি FishBase নামক একটি ওয়েবসাইটের প্রতিষ্ঠাতা। এই ওয়েবসাইটেে প্রায় ৩০,০০০ বিভিন্ন মাছ ও মৎস্যবিদ্যা সম্পর্কে তথ্য আছে।
ড্যানিয়েল পাউলি মনে করেন যে, সরকার মাছ মারার যে 
জাহাজগুলোকে সুবিধা দেয় সেগুলো বন্ধ করে সামুদ্রিক 
অভয়াশ্রম প্রতিষ্ঠা করা উচিত। তাহলে সামুদ্রিক মাছ রক্ষা পাবে।
চাঁদিপিঠ সুইবাতাসি

চাঁদিপিঠ সুইবাতাসি (বৈজ্ঞানিক নাম: "Hirundapus cochinchinensis") (ইংরেজি Streak-throated woodpecker) Apodidae পরিবারের Hirundapus গণের অন্তর্ভুক্ত এক প্রজাতির পাখি.
চাঁদিপিঠ সুইবাতাসি সুমাত্রা , জাভা দ্বীপ, তাইওয়ান পর্যন্ত বিস্তৃত। ২০০৩ সালের মার্চ মাসে কক্সবাজারের ইনানিতে একবার একটি দলকে দেখা গেছে।
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।ঢাকা বিভাগে এদের দেখা যায় না বলে কোথাও কোথাও উল্লেখ করা হয়েছে। পরিবর্তে চট্টগ্রাম বিভাগে এদের দেখা যায় বলে উল্লেখ করা হয়েছে।
তিসীখালী মাজার

তিসিখালি মাজার
নাটোরের সিংড়া উপজেলা শহর থেকে প্রায় পাঁচ-ছয় কিলোমিটার দূরে চলনবিলের মাঝখানে অবস্থিত হজরত ঘাসি দেওয়ান (রহ.)-এর মাজার শরিফ, লোকে যাকে ‘তিসিখালি মাজার’ বলে চিনে থাকেন।
ঐতিহ্যবাহী তিসিখালি মেলার প্রচলন বহু বছর আগে থেকে। মাজার তৈরি ও মেলা শুরুর সঠিক ইতিহাস কোথাও তেমন লিপিবদ্ধ নেই। লোকমুখে এই মাজার ও মেলাকে নিয়ে অনেক কিংবদন্তি শুনতে পাওয়া যায়। জনশ্রুতি আছে, বড়পীর হজরত আবদুল কাদের জিলানী (রহ.)-এর নির্দেশে হজরত ঘাসি দেওয়ান (রহ.) সুদূর আরব থেকে নাটোর জেলায় আসেন। তার আসল নাম কেউ না জানলেও হজরত ঘাসি দেওয়ান (রহ.) বা ‘ঘাসি বাবা’ নামটি লোকমুখে প্রচলিত। হজরত ঘাসি দেওয়ান (রহ.)-এর জীবনাচরণ ও নামকরণের বিষয়টি সম্পর্কে আরো জোরালো কিংবদন্তি প্রচলিত আছে। তা হলো, চলনবিলের ফসলি জমিতে একসময় প্রচুর তিসি বা তিল ফলের চাষ হতো। মাঠে বেড়ানোর সময় একদিন দেওয়ান সাহেব মালিকের অনুমতি ছাড়া একটি তিল মুখে দেন। হঠাৎ দৈববাণীতে তিনি তার কৃতকর্মের জন্য অনুতপ্ত বোধ করেন এবং মালিকের কাছে নিজের ক্ষমা লাভের আশায় তাকে খুঁজতে থাকেন। স্থানীয় ডাহিয়া গ্রামে এক ঘোষ পরিবার ছিলেন সেই জমির মালিক। তার কাছে বারো বছর বিনা বেতনে চাকরের কাজের জন্য আবেদন করেন। উল্লেখ্য, জমির মালিক ছিলেন হিন্দু ধর্মের লোক। দয়াবশত তিনি দেওয়ানকে রাখালের কাজ দেন। তার কাজ ছিল গবাদিপশুর দেখভাল করা এবং তাদের  জন্য চলনবিলের মাঠ থেকে ঘাসের জোগান দেওয়া।
কিন্তু ক্রমেই তার কিছু অলৌকিক ঘটনা মানুষের মধ্যে ছড়িয়ে পড়ে এবং সবাইকে অবাক করে দেয়। এসব অলৌকিক ঘটনা হজরত ঘাসি দেওয়ান (রহ.)-কে করে তোলে অনন্য। অবশেষে বারো বছর বিনা বেতনে শ্রমের পর তিনি মুক্ত হন এবং তার আধ্যাত্মিকতায় বিশ্বাস করে সেই মালিকের পরিবার হজরত ঘাসি দেওয়ান (রহ.)-এর কাছে ইসলাম ধর্ম গ্রহণ করেন। দেখতে দেখতে তার অগণিত অনুসারী জুটে যায় এবং তিনি এ অঞ্চলে নির্বিঘ্নে ইসলাম ধর্ম প্রচার করতে শুরু করেন ও জনসেবায় ব্রতী হন। পরবর্তী সময়ে তার মৃত্যুর পর সবাই কবরটিকে হজরত ঘাসি দেওয়ান (রহ.)-এর মাজার হিসেবে বিবেচনা করে আস্তানা গড়ে তোলেন।
নেদরোমার বড় মসজিদ

নেদরোমার বড় মসজিদ (; এছাড়াও বড় মসজিদ () নামে পরিচিত) আলজেরিয়ার তলেমচেন প্রদেশ থেকে প্রায় ৭৭ কিলোমিটার দূরে নেদরোমার শহরে অবস্থিত একটি ঐতিহাসিক মসজিদ। ১১৪৫ সালে মসজিদটি প্রতিষ্ঠিত হয় এবং আলমোরাভিড সাম্রাজ্যের প্রাচীনতম মিম্বর বিশিষ্ট মসজিদ।
একই যুগের অন্যান্য আলমোরাভিড ধর্মীয় ভবনের মতো মসজিদটিও অনুরূপ নকশায় নির্মাণ করা হয়েছে। নকশাতে চারিদিকে দেওয়াল দিয়ে ঘিরে মাঝে একটি আয়তকার অযুখানা রয়েছে। ক্বিবলা দেওয়ালের (যেদিকে মিম্বর থাকে) সাথে খিলান রয়েছে। নামাজঘরের মাঝের স্তম্ভের দক্ষিণে সমানভাবে ভারবহনে নয়টি স্তম্ভ রয়েছে। তিনটি স্তম্ভ অযুখানার কিছু অংশের সাথে যুক্ত হয়েছে এবং একটি চিত্রশালা গঠন করেছে। অযুখানার দীর্ঘতম দিকটি কিবলা দেয়ালের সাথে সমান্তরালভাবে এবং এটি চিত্রশালার নিকটে অবস্থিত।
উপরে দিক থেকে দেখতে ভবনটি আয়তক্ষেত্রাকার আকারের মতো এবং একটি অপরটির সাথে পাশাপাশি লেগে টালিকর্ম দিয়ে ছাদটি গঠিত। ছাদের মাঝখানটি সামান্য প্রশস্ত এবং মিহরাবের উপরে আড়াআড়িভাবে যুক্ত হয়ে শেষ হয়। বৃত্তাকার আকৃতির খিলানটি স্তম্ভগুলির সাথে যুক্ত হয়েছে। মিহরাবটিতে কোন প্রকার সাজসজ্জা করা হয়নি। প্রাথমিক ভবনে মিনারটি নির্মাণ করা হয়নি, পরে ১৩৪৮ সালে নামাজঘরের অভ্যন্তরে মসজিদের ভবনের অন্যতম বৈশিষ্ট্য অনুসারে যোগ করা হয়।
মসজিদটির জন্য বিশেষভাবে গঠন করা কমিটি মিনার নির্মাণের সময় নির্ধারণ করে এবং পাথরের খোদাই অংশ দিয়ে মিনারটি তৈরি করা হয়েছে।
ঝুঁকি চিহ্ন

ঝুঁকি চিহ্ন বা সতর্কীকরণ প্রতীক হলো বৈদ্যুতিক প্রবাহ, বিষ এবং তেজস্ক্রিয়তা সহ বিপজ্জনক উপাদান, অবস্থান বা বস্তু সম্পর্কে সতর্ক করার জন্য নকশা করা বিশেষ প্রতীক। বিপজ্জনক প্রতীকের ব্যবহার প্রায়ই আইন দ্বারা নিয়ন্ত্রিত হয় এবং মান সংস্থা দ্বারা পরিচালিত হয়। বিপদের ধরন এবং হুমকির মাত্রা নির্দিষ্ট করার জন্য বিভিন্ন রঙ, পটভূমি, সীমানা ইত্যাদি তথ্য সহ বিপজ্জনক প্রতীক প্রদর্শিত হতে পারে। সতর্কীকরণ প্রতীক অনেক জায়গায় লিখিত সতর্কীকরণের পরিবর্তে ব্যবহার করা হয়।
রাস্তায় অপ্রত্যাশিত বিপদের ব্যাপারে সতর্ক করতে সাধারণ সতর্কীকরণ প্রতীক এবং বিস্ময়সূচক চিহ্ন ব্যবহার করা হয়। ইউরোপে, এই ধরনের চিহ্ন ব্যবহার করা হয় যদি একটি নির্দিষ্ট ঝুঁকি নির্দেশ করার জন্য আর অন্য কোন নির্দিষ্ট চিহ্ন না থাকে। যখন এটি ট্রাফিক চিহ্ন হিসেবে ব্যবহার করা হয়, তখন এর সাথে আরেকটি অতিরিক্ত চিহ্ন ব্যবহার করা হয়।
এই প্রতীকটি ট্রাফিক প্রতীক হিসেবে ব্যবহার করা ছাড়াও বিভিন্ন ক্ষেত্রে ব্যাপকভাবে ব্যবহার করা হয়। এটি প্রায়ই ঝুঁকিপূর্ণ সরঞ্জাম এর গাঁয়ে অথবা সতর্কীকরণ নির্দেশনা বইয়ে দেখা যায়।
স্কাল এন্ড ক্রসবোন প্রতীক, এতে একটি মানুষের মাথার খুলি এবং মাথার পিছনে দুটি হাড় অঙ্কিত আছে। এটি সাধারণত মৃত্যু বিপদ থেকে সতর্কতা প্রদানে, বিশেষ করে বিষাক্ত পদার্থের ক্ষেত্রে সতর্কতা প্রতীক হিসেবে ব্যবহার করা হয়।
প্রতীকটি জলি রজার (ইউরোপীয় এবং আমেরিকান সমুদ্রগামী জলদস্যুদের ঐতিহ্যবাহী পতাকা) এ অঙ্কিত আছে।
মার্কিন যুক্তরাষ্ট্রে এটা ধারণা করা হয় যে, জলদস্যুদের সাথে স্কাল অ্যান্ড ক্রসবোন এর প্রতীকের সম্পর্ক থাকায় এটি শিশুদের বিষাক্ত বস্তুর সাথে খেলতে উৎসাহিত করতে পারে।
আন্তর্জাতিক বিকিরণ প্রতীক (যা ট্রেফয়েল প্রতীক নামেও পরিচিত) প্রথম ১৯৪৬ সালে ইউনিভার্সিটি অফ ক্যালিফোর্নিয়া, বার্কলি রেডিয়েশন ল্যাবরেটরিতে ব্যবহৃত হয়। সে সময়, এটি ম্যাজেন্টা বর্ণের ছিল, এবং একটি নীল পটভূমিতে অঙ্কন করা হয়েছিল। মার্কিন যুক্তরাষ্ট্রে ব্যবহৃত মূল সংস্করণটিতে হলুদ পটভূমির পরিবর্তে ম্যাজেন্টা রঙের পটভূমি ব্যবহার করা হয়েছে, এবং এর ব্যাসার্ধ R ধরা হয়েছে। যেখানে এর অভ্যন্তরীণ ব্যাসার্ধ ১.৫ R এবং বহিঃব্যাসার্ধ ৫ R। প্রতীকটির আন্তর্জাতিক সংস্করণ কালো রঙের, যা মার্কিন যুক্তরাষ্ট্রেও ব্যবহৃত হয়। 
এই চিহ্নকে সাধারণত তেজস্ক্রিয়তা সতর্কীকরণ চিহ্ন হিসেবে উল্লেখ করা হয়, কিন্তু এটি আসলে আয়নাইজিং বিকিরণের একটি সতর্কীকরণ লক্ষণ। আয়নিত বিকিরণ শুধুমাত্র তেজস্ক্রিয়তার চেয়ে অনেক বৃহত্তর শ্রেণী, যেহেতু অনেক অ-তেজস্ক্রিয় উৎস আয়নাইজিং বিকিরণসম্ভাব্য বিপজ্জনক মাত্রা নিঃসরণ করে। এর মধ্যে রয়েছে এক্স-রে যন্ত্রপাতি, রেডিওথেরাপি রৈখিক এক্সিলারেটর, এবং কণা এক্সিলারেটর। নন-আয়নাইজিং বিকিরণ সম্ভাব্য বিপজ্জনক স্তরেপৌঁছাতে পারে, কিন্তু এই সতর্কীকরণ চিহ্ন টিফয়েল আয়নাইজিং বিকিরণ সতর্কীকরণ প্রতীক থেকে আলাদা।
পরবর্তীতে দুইটি সংস্থা প্রচলিত প্রতীকটির পরিবর্তে একটি নতুন প্রতীক ব্যবহার এর সিদ্ধান্ত গ্রহণ করে।
১৫ ফেব্রুয়ারি, ২০০৭ তারিখে দুটি গ্রুপ- ইন্টারন্যাশনাল অ্যাটমিক এনার্জি এজেন্সি (আইএইএ) এবং ইন্টারন্যাশনাল অর্গানাইজেশন ফর স্ট্যান্ডার্ডাইজেশন (আইএসও)- যৌথভাবে ঐতিহ্যবাহী ট্রেফয়েল প্রতীকের পরিপূরক হিসেবে একটি নতুন আয়ন বিকিরণ সতর্কীকরণ প্রতীক ব্যবহারের ঘোষণা দেয়।
তিগরিয়া রাজ্য

তিগরিয়া রাজ্য, (যা "তিগিরিয়া নিজিগড়" নামেও পরিচিত ছিলো), ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ওড়িশার কটক জেলার তিগরিয়া ব্লক মোটামুটি ভাবে এই রাজ্যটির সীমা নির্দেশ করে৷ এই রাজ্য ওড়িশার দেশীয় রাজ্যগুলির মধ্যে সর্বনিম্ন আয়তনবিশিষ্ট ও সর্বাধিক জনঘনত্বপূর্ণ রাজ্য ছিলো৷ ১৯৪৮ খ্রিস্টাব্দে তিগরিয়া রাজ্যের শেষ রাজা ভারতীয় অধিরাজ্যে যোগদানের সিদ্ধান্ত নেন৷ 
এই রাজ্যটির উত্তর দিকে ছিলো ঢেঙ্কানাল রাজ্য, পূর্বদিকে ছিলো আটগড় রাজ্য, দক্ষিণ দিকে ছিলো প্রবাহমানা মহানদী নদী এবং পশ্চিম দিকে ছিলো বড়ম্বা রাজ্য৷
রাজা নিত্যনন্দ তুঙ্গ খ্রিস্টীয় ষোড়শ শতাব্দীতে এই তিগরিয়া রাজ্যের পত্তন ঘটান, তবে এর সঠিক সনটি জানা যায় নি৷ জনশ্রুতি অনুসারে তিনি পুরীতে তীর্থ করতে যাওয়ার সসময়ে স্বপ্নে এই অঞ্চল দেখতে পান এবং পুরীর পশ্চিমে তাঁর খোঁজ পান৷
তিগরিয়া রাজ্যের শাসকরা মূলত শিক্ষাসংক্রান্ত বিষয়ে বিশেষ গুরুত্ব আরোপ করতেন এবং রাজ্যে বহু বিদ্যালয়ও প্রতিষ্ঠা করেছিলেন৷ ১৯৪৮ খ্রিস্টাব্দের ১লা জানুয়ারি তারিখে তিগরিয়া রাজ্যের শেষ রাজা একীভূতকরণের দলিলে স্বাক্ষর করে ভারতীয় অধিরাজ্যে যোগদানের সিদ্ধান্ত নেন৷ 
তিগরিয়া বা তিগিরিয়া নামটি খুব সম্ভবত সংস্কৃত শব্দ "ত্রিগিরি" থেকে এসেছে যার অর্থ তিনটি পাহাড়ের অবস্থান৷ রাজ্যের অধিকাংশ বাসিন্দাই হিন্দু ধর্মাবলম্বী ও চাস সম্প্রদায়ের অন্তর্গত ছিলেন৷ রাজ্যটিতে বেশ কিছু উল্লেখযোগ্য মন্দিরও ছিলো৷
তিগরিয়া রাজ্যের শাসকরা রাজা উপাধিতে ভূষিত হতেন৷
দিরাই থানা

দিরাই থানা বাংলাদেশের সুনামগঞ্জ জেলার অন্তর্গত দিরাই উপজেলার একটি থানা।
দিরাই থানা ১৯৪২ সালে প্রতিষ্ঠিত হয়।
দিরাই উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম দিরাই থানার আওতাধীন।
শাল্লা থানা

শাল্লা থানা বাংলাদেশের সুনামগঞ্জ জেলার অন্তর্গত শাল্লা উপজেলার একটি থানা।
বাংলাদেশের হাওড় বেষ্টিত শাল্লা উপজেলা ১৯১৯ সালে নৌ-পুলিশ থানা এবং পরবর্তীতে ১৯৪১ সালে প্রশাসনিক থানা হিসেবে প্রতিষ্ঠা লাভ করে।
শাল্লা উপজেলার ৪টি ইউনিয়নের প্রশাসনিক কার্যক্রম শাল্লা থানার আওতাধীন।
গ্যালাক্টেন

গ্যালাক্টেন (গ্যালাক্টোসান) হলো গ্যালাক্টোজের পলিমারকরণ বিক্রিয়ায় উৎপন্ন একটি বহুশর্করা। সাধারণ অবস্থায়, প্রাকৃতিক গ্যালাক্টেনে গ্যালাক্টোজ এককগুলো মূল শিকলে আলফা(১→৩) [α(১→৩)] বা আলফা(১→৬) [α(১→৬)] বন্ধনে আবদ্ধ থাকে, যেখানে অন্যান্য একশর্করা শাখা শিকল হিসেবে থাকতে পারে।
ধাইফুল ("Anogeissus latifolia") থেকে প্রাপ্ত গ্যালাক্টেন হলো আলফা(১→৬), যেখানে "অ্যাকাশিয়া" থেকে প্রাপ্ত গ্যালাক্টেন আলফা(১→৩) হয়ে থাকে।
ডাইমিথাইল ইথার

ডাইমিথাইল ইথার (Dimethyl ether) (ডিএমই বা মিথোক্সিমিথেন নামেও পরিচিত) হলো এক প্রকার জৈব যৌগ যার সংকেত CHOCH বা সরল করে CHO। সাধারণত ইথার একটি বর্ণহীন গ্যাস যা অন্যান্য জৈব যৌগের একটি দরকারী অগ্রদূত বা পূর্ববর্তী হিসাবে এবং বর্তমানে বিভিন্ন ধরনের প্রদর্শিত ব্যবহারের একটি অ্যারোসোল চালক রূপে ব্যবহৃত হয়। এটি ইথানল এর একটি সমাণু।
১৯৮৫ সালে ডিহাইড্রেশন দ্বারা প্রায় ৫০,০০০ টন মিথানল উৎপাদিত হয়েছিল: 
প্রয়োজনীয় মিথানল সংশ্লেষণ গ্যাস (সিঙ্গ্যাস) থেকে প্রাপ্ত হয়। অন্যান্য সম্ভাব্য উন্নতির জন্য একটি দ্বৈত অনুঘটক ব্যবহার করা হয়। এতে মিথানল সংশ্লেষণ এবং ডিহাইড্রেশন উভয়ই সংঘটিত হয় এবং আলাদা করে কোনও মিথানল বিচ্ছিন্ন করা ও পরিশোধন করার দরকার পড়ে না। 
উপরের এক-পদক্ষেপ এবং দ্বি-পদক্ষেপ উভয়ই প্রক্রিয়াই বাণিজ্যিকভাবে উপলব্ধ। দ্বি-পদক্ষেপ প্রক্রিয়া তুলনামূলকভাবে সহজ এবং তার প্রাথমিক ব্যয় তুলনামূলকভাবে কম। এক-পদক্ষেপের তরল-পর্যায়ের প্রক্রিয়াটির উন্নয়ণ বর্তমানে চালু রয়েছে। 
ডাইমিথাইল ইথার একটি কৃত্রিম দ্বিতীয় প্রজন্মের বায়োফুয়েল (বায়োডিএমই) যা লিগনোসেলুলোসিক বায়োমাস থেকে উৎপাদিত হতে পারে। ইইউ কে ২০৩০ সালের সম্ভাব্য বায়োফুয়েল মিশ্রণ বায়োডিএমই বিবেচনা করা হয়েছে। এটি বায়োগ্যাস বা মিথেন থেকে প্রাণী, খাদ্য এবং কৃষি বর্জ্য থেকেও তৈরি করা যেতে পারে। এমনকি শেল গ্যাস বা প্রাকৃতিক গ্যাস থেকেও তৈরি করা যেতে পারে।
ভলভো ইউরোপীয় সম্প্রদায় এর জন্য সপ্তম ফ্রেমওয়ার্ক প্রকল্প কর্মসূচীর বায়োডিএমইর সমন্বয়কারী গ্রুপ। যেখানে চেমেরেকের বায়োডিএমই পাইলট প্রকল্পটি সুইডেন এর পিইটে এর ব্ল্যাক লিকার গ্যাসিফিকেশন এর উপর ভিত্তি করে তৈরি।
ডাইমিথাইল ইথারের সর্বাধিক ব্যবহার হ'ল মেথেলেটিং এজেন্ট ডাইমিথাইল সালফেট উৎপাদনের ইন্ধন হিসাবে। সালফার ট্রাইঅক্সাইড এর সাথে তার বিক্রিয়ার ফলে পাওয়া যায়:
মনসেন্টো অ্যাসেটিক অ্যাসিড প্রক্রিয়ার সাথে সম্পর্কিত কার্বনিলেশন পদ্ধতি অবলম্বন করে ডাইমিথাইল ইথার অ্যাসিটিক অ্যাসিড এ রূপান্তর ঘটাতে পারে:
ডাইমিথাইল ইথার একটি নিম্ন-তাপমাত্রার দ্রাবক এবং নিষ্কাশন এজেন্ট যা বিশেষভাবে পরীক্ষাগার পদ্ধতিতে ব্যবহৃত হয়। এর উপযোগিতা এর খুব কম স্ফুটনাঙ্ক () দ্বারা সীমাবদ্ধ। এই একই ধর্মের জন্য মিশ্রণ থেকে একে অপসারণ সহজতর হয়। ডাইমিথাইল ইথার হ'ল দরকারী অ্যালকাইলেশন এজেন্ট যা ট্রাইমিথাইলক্সোনিয়াম টেট্রাফ্লুওরোবোরেট এর পূর্বসূরী। 
ডাইমিথাইল ইথার এবং প্রোপেন এর মিশ্রণ "ফ্রিজ স্প্রে" তে ব্যবহার করা হয়। এগুলি ক্রিস্টোসার্জারী দ্বারা কিছু জড়ুল এর চিকিৎসার জন্য ব্যবহার করা হয়। এই কাজে এটি হ্যালোকার্বন যৌগ (ফ্রেয়ন) সরবরাহ করে।
নির্দিষ্ট উচ্চ তাপমাত্রার "এমএপি-প্লাস" ব্লোটর্চ গ্যাসের জন্য ডাইমিথাইল ইথার ব্যবহৃত হয়। মিথাইল অ্যাসিটিলিন এবং প্রোপাডিন মিশ্রণ সে ক্ষেত্রে ব্যবহৃত হয়। 
ডাইমিথাইল ইথার এয়রোসোল পণ্যে একটি প্রোপেলান্ট হিসাবে ব্যবহৃত হয়ে থাকে। এই জাতীয় পণ্যগুলির মধ্যে রয়েছে হেয়ার স্প্রে, বাগ স্প্রে এবং কিছু এয়রোসোল আঠালো পণ্য।
ডাইমিথাইল ইথারের একটি সম্ভাব্য প্রধান ব্যবহার গৃহস্থালী এবং শিল্পে জ্বালানী হিসাবে ব্যবহৃত এলপিজির প্রোপেন বিকল্প হিসাবে। 
এটি ডিজেল ইঞ্জিন এবং গ্যাস টারবাইন এর একটি আশাব্যঞ্জক জ্বালানী। ডিজেল ইঞ্জিনের জন্য একটি সুবিধা হ'ল ৫৫ এর উচ্চ সিটেন সংখ্যা। অন্যদিকে পেট্রোলিয়াম থেকে ডিজেল জ্বালানী তে সেটি হ'ল ৪০-৫৩ ডলার।
আমোস আদানি

আমোস আদানি (, ; জন্ম: ২ এপ্রিল ১৯৪৬) হলেন একজন ইতালীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় বোলোনিয়ার হয়ে একজন গোলরক্ষক হিসেবে খেলেছেন।
১৯৬৫–৬৬ মৌসুমে, মদেনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। মদেনার হয়ে ৩ মৌসুম খেলার পর, তিনি বোলোনিয়ায় যোগদান করেন, যেখানে তিনি ১০৪ ম্যাচে অংশগ্রহণ করেছেন। বোলোনিয়ার হয়ে ১০ মৌসুম অতিবাহিত করে তিনি অবসর গ্রহণ করেছেন।
দলগতভাবে, ঘরোয়া ফুটবলে, আদানি সর্বমোট ২টি শিরোপা জয়লাভ করেছেন, যার উভয়েই কোপ্পা ইতালিয়ানা শিরোপা।
এনজাইম রসায়নে ফিজার পুরস্কার

পূর্বে পরিচিত পল-লুইস পুরস্কারই ১৯৪৫ সাল থেকে এনজাইম রসায়নে ফিজার পুরস্কার। 
স্বর্ণপদক এবং সম্মানী ভাতা দেয়ার উদ্দেশ্য ছিলো বিজ্ঞানীরা চল্লিশ বছরেরও বেশি সময় ধরে না করা এনজাইম রসায়নে মৌলিক গবেষণা নিয়ে কাজ করা। পুরস্কারটি আমেরিকান কেমিক্যাল সোসাইটির বিভাগীয় জৈবিক রসায়ন বিভাগ দ্বারা পরিচালিত হয় । 
উৎসঃ
জোসেফ স্লেপিয়ান

জোসেফ স্লেপিয়ান (ফেব্রুয়ারি ১১, ১৮৯১ –ডিসেম্বর ১৯, ১৯৬৯) একজন মার্কিন তড়িৎ প্রকৌশলী যিনি বিভিন্ন ইলেকট্রিক্যাল যন্ত্রপাতি ও তত্ত্ব এর উৎকর্ষসাধন এর জন্য পরিচিত।
তার মাতা-পিতা ইহুদি রাশিয়ান অভিবাসী ছিলেন এবং তিনি বস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯১১ সালে তার বি.এসসি, ১৯১২ সালে তার এম. এসসি এবং ১৯১৩ সালে জর্জ বির্খফ এর তত্ত্বাবধানে তার পি.এইচ.ডি সম্পন্ন করেন। তার থিসিস এর শিরোনাম ছিল, ""On the Functions of a Complex Variable Defined by an Ordinary Differential Equation of the First Order and First Degree" " এই সময়ে তিনি বস্টন এলিভেটেড রেলওয়েতেও কাজ করেছেন।
১৯১৬ সালে তিনি ইস্ট পিটার্সবাগ এ অবস্থিত ওয়েস্টিংহাউজ ইলেকট্রিক এ যুক্ত হন। এখান থেকে তিনি ধীরে ধীরে গবেষণা বিভাগে প্রবেশ করেন এবং সেখানে তিনি তার ২০০ পেটেন্ট তৈরি করেন। তিনি বেটাট্রনের জন্য খুব ভালো কাজ করেছিলেন। lightning arrester, deion circuit breaker,এবং ignitron এ কাজের জন্য তিনি IEEE Edison Medal লাভ করেন।
তিনি ১২০ টি আর্টিকেল ও "Conductivity of electricity in gases" (১৯৩৩) শিরোনামে একটি বই প্রকাশ করেন। তিনি ১৯৫১ সালে স্ট্রোকের ফলে মারা যান। গণিতবিদ ডেভিড স্লেপিয়ান তার সন্তান।
লুইজি আলবানি

লুইজি আলবানি (; জন্ম: ২৪ মে ১৯২৮) হলেন একজন ইতালীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় রোমার হয়ে একজন গোলরক্ষক হিসেবে খেলেছেন।
১৯৪৭–৪৮ মৌসুমে, অস্তিয়েন্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অস্তিয়েন্সের হয়ে ১ মৌসুম খেলার পর, পরবর্তী মৌসুমে তিনি রোমায় যোগদান করেন, যেখানে তিনি ৭ মৌসুমে ৭৮টি ম্যাচে অংশগ্রহণ করেছেন। অতঃপর তিনি ফোলিনিয়োয় যোগদান করেন, যেখানে তিনি ১ মৌসুম অতিবাহিত করে অবসর গ্রহণ করেছেন।
গ্যালভানাইজেশন

গ্যালভানাইজেশন বা গ্যালভানিকরণ হলো মরিচা প্রতিরোধ করার জন্য ইস্পাত বা লোহাতে(fe)দস্তার(zn) প্রলেপ প্রয়োগ করার প্রক্রিয়া।গ্যালভানাইজেশন অনেক রকম হতে পারে ।
গ্যালভানাইজেশন বা গ্যালভানিকরণ নিম্নলিখিত মূল উপায়ে অন্তর্নিহিত লোহা বা ইস্পাতকে সুরক্ষা দেয়:
তড়িৎ প্রলেপযুক্ত লোহার প্রথম দিকের উদাহরণ দেখতে পাওয়া যায় রয়েল আর্মারিজ যাদুঘরে সংরক্ষিত ১৭শ শতাব্দীর ভারতীয় বর্ম।
গ্যালভানাইজেশন () শব্দটি ইতালীয় বিজ্ঞানী লুইগি গ্যালভানির নাম থেকে ফরাসি ভাষার মাধ্যমে এসেছে। তবে এটি একটি অস্পষ্ট ধারণা; কেননা এভাবে দস্তার প্রলেপে গ‍্যালভানির কোনও যোগ ছিল না।
এই শব্দটি প্রথম ব্যবহার হয়ে ছিল ১৮শ শতকের শেষদিকে গ্যালভানির বৈজ্ঞানিক গবেষণা এবং চিকিৎসা অনুশীলনের ক্ষেত্রে। এই কথাটি দিয়ে তড়িৎ প্রবাহের প্রয়োগের ফলে পেশীর উদ্দীপনা বোঝানো হয়েছিল। যদিও গ্যালভানিই প্রথম এটি লক্ষ্য করেছিলেন, আর এক বিজ্ঞানী আলেসান্দ্রো ভোল্টা এর কারণ এবং কার্যকারিতা সম্পর্কে আরও ভাল ধারণা তৈরি করেছিলেন। 'প্রাণী বিদ্যুৎ' এর কারণ, গ্যালভানির এই ব্যাখ্যাটি ভোল্টার তড়িৎকোষ আবিষ্কার এবং প্রাণীকলাকে উদ্দীপিত করার জন্য এর ব্যবহার দ্বারা প্রতিস্থাপিত হয়েছিল। ভোল্টার নানা পরীক্ষামূলক ফলাফল থাকা সত্ত্বেও, গ্যালভানির নাম এই ক্ষেত্রের সাথে যুক্ত হয়ে গিয়েছিল।
"গ্যালভানাইজড" শব্দটি দিয়ে এখন রূপকার্থে কোন উদ্দীপকের প্রভাবে কোনও ব্যক্তি বা গোষ্ঠীর দ্বারা ঘটিত ক্রিয়াকলাপকেও বোঝানো হয়।, 
আধুনিক ব্যবহারে, "গ্যালভানাইজিং" বা গ্যালভানিকরণ শব্দটি মূলত দস্তার প্রলেপের সাথে জড়িত, অন্য কোন ধাতুকে বোঝানো হয়না। উত্তপ্ত-নিমজ্জিত গ্যালভানাইজেশন পূর্বসূরী,- তড়িৎ প্রলিপ্ত অনুরঞ্জন, এটির পেটেন্ট (স্বত্ত্বাধিকার) নিয়েছিলেন প্যারিসের স্ট্যানিস্লাস সোরেল, ১০ই জুন ১৮৩৭ তারিখে। 
উত্তপ্ত-নিমজ্জিত গ্যালভানাইজেশন পদ্ধতিতে ইস্পাতের বস্তুর পৃষ্ঠতলে দস্তা লোহার মিশ্রধাতুর একটি ঘন, শক্তিশালী স্তর জমা হয়। গাড়ির যন্ত্রাংশের ক্ষেত্রে, যেখানে অতিরিক্ত আলংকারিক রঙের আবরণ প্রয়োগ করা হবে, সেখানে একটি পাতলা তড়িৎ প্রলেপন প্রয়োগ করা হয়। পরিমাপযোগ্য মাপনীতে উত্তপ্ত-নিমজ্জিত প্রক্রিয়াটির জন্য সাধারণত শক্তি হ্রাস হয় না, তবে এর একটি ব্যতিক্রম আছে। উচ্চ-শক্তি ইস্পাতে (>১১০০ মেগা পাস্কাল) হাইড্রোজেন ভঙ্গুরতা একটি সমস্যা হয়ে উঠতে পারে। এই সমস্যার কথা উচ্চ চাপযুক্ত পণ্য, যেমন তার রজ্জু, নির্মানের সময় বিবেচনায় রাখতে হয়।
উত্তপ্ত-নিমজ্জিত গ্যালভানাইজেশন পদ্ধতিতে প্রাপ্ত সুরক্ষা কিছু পণ্যের জন্য অপ্রতুল। যেগুলি নিয়মিতভাবে খোলা আকাশের নিচে থাকে, সেগুলি অম্ল এবং অ্যাসিড বৃষ্টির মতো ক্ষয়কারী উপাদানের মুখোমুখি হয়। এই প্রয়োগগুলিতে, ব্যয়বহুল স্টেইনলেস স্টিল ব্যবহার করা হয়। এখন কিছু পেরেক তড়িৎ প্রলিপ্ত করে তৈরি হয়। তবুও, ইলেক্ট্রোপ্লেটিং অনেকগুলি বহিস্থ প্রয়োগের জন্য ব্যবহৃত হয় কারণ এটি উত্তপ্ত-নিমজ্জিত জিংক প্রলেপের তুলনায় সস্তা এবং নতুন অবস্থায় দেখতে ভাল লাগে। আরেকটি প্রয়োগের ক্ষেত্রে উত্তপ্ত-নিমজ্জিত জিংক প্রলেপ ব্যবহার করা হয়না, সেগুলি হল স্ক্রু এবং নাট যেগুলির মাপ এম১০ (৩/৮") বা তার থেকে ছোট। ছোট স্ক্রুতে ঘন জিংকের প্রলেপ প্যাঁচের অনেকটা ভরাট করে দেয়, যার ফলে শক্তি কমে যায় (কারণ মানানসই করে লাগানোর জন্য ইস্পাতের মাপ কম করে দিতে হয়)। এর অর্থ হল গাড়ি, বাইসাইকেল এবং আরও অনেক হালকা যান্ত্রিক পণ্যের জন্য, নাট এবং স্ক্রুতে ইলেক্ট্রোপ্লেটিং এর ব্যবহারিক বিকল্প উত্তপ্ত-নিমজ্জিত জিংক প্রলেপ নয়, বরঞ্চ স্টেইনলেস স্টিল বা টাইটানিয়াম দিয়ে এগুলি তৈরি করা।
তড়িৎ প্রলিপ্ত লেপগুলিতে স্ফটিক কণার (দানা) আকার দৃশ্যমান থাকে এবং নান্দনিক বৈশিষ্ট্যযুক্ত যেটি "ঝলক" নামে পরিচিত।
অ্যাকাডেমিক স্টাডিস প্রেস

অ্যাকাডেমিক স্টাডিস প্রেস (এএসপি) মার্কিন যুক্তরাষ্ট্রের ম্যাসাচুসেটস অঙ্গরাজ্যের বস্টনে অবস্থিত একটি স্বাধীন বই ও শিক্ষায়তনিক সাময়িকী প্রকাশনা সংস্থা। ২০০৭ সালে প্রতিষ্ঠিতে এএসপি, প্রকাশনার ক্ষেত্রে ইহুদি বিষয়ক পাঠ, স্লাভিক বিষয়ক অধ্যায়ন, ধর্মীয় বিদ্যা, তুলনামূলক সাহিত্য এবং ইতিহাস সংক্রান্ত প্রকাশনা করে যাচ্ছে। প্রতিষ্ঠানটির অনেক প্রকাশনা বিভিন্ন প্রকাশনা ও শিক্ষায়তনিক প্রতিষ্ঠানের পুরস্কার পেয়েছে।
২০০৭ সালে প্রতিষ্ঠিতে এএসপি, প্রকাশনার ক্ষেত্রে ইহুদি বিষয়ক পাঠ, স্লাভিক বিষয়ক অধ্যায়নকে প্রাধান্য দেয়, তবে সংস্থাটি বড় পরিসরে ধর্মীয় বিদ্যা, তুলনামূলক সাহিত্য এবং ইতিহাস সংক্রান্ত প্রকাশনাও করে থাকে। লেখকদের মধ্যে জ্যাকব নিউসনার, ফ্যানিয়া ওজ-সালজবার্গার, এলেনডিয়া প্রোফার টিসলে, ম্যাক্সিম ডি শ্রায়ার, মার্ক লিপোভেটস্কি, ডেভিড বার্গার, মেনাশেম কেলনার, ভিক্টর ঝিভভ, জেরল্ড অরবাচ, এবং জেফ্রি এল্ডারম্যানের রচিত নিবন্ধ এবং মাইমোনাইডস, আহাদ হা'ম, মরডেকাই কাপলান, এলাইজার শোয়েড ও ইউরি টাইনাইয়ানোভের অনুবাদে রচনা অন্তর্ভুক্ত রয়েছে।
২০১৭ সালে, এএসপি "রাশিয়ার সাহিত্য ও সাংস্কৃতিক ইতিহাসের ৪২টি চূড়ান্ত শিরোনামের অবাধে প্রবেশযোগ্য ই-বই তৈরিতে" সহায়তা করার জন্য মানবতা সম্পর্কিত জাতীয় অনুদানের তহবিল পায়। একই বছর, এএসপি, এনইএইচ এবং হার্ভার্ড বিশ্ববিদ্যালয়ের ইউক্রেনীয় গবেষণা ইনস্টিটিউটের সাথে যৌথ সহযোগিতায় "ওয়ার্ডস ফর ওয়ার" নামক একটি সমসাময়িক ইউক্রেনীয় কবিতার একটি নীতিশাস্ত্র প্রকাশ করেছিল, যার মধ্যে সেরহি ঝাদান এবং ইলিয়া কামিনস্কির মতো ব্যক্তির কবিতা এবং ভাষ্য রাখা হয়েছিল।
২০১৮ সালে আকরাম আইলিসলি'র বিতর্কিত উপন্যাস "স্টোন ড্রিমস-এর" "প্রথম অনুমোদিত ইংরেজী ভাষার অনুবাদ" প্রকাশ করেছে।""
এএসপি, ২০১২ সাল হতে টুরো কলেজ প্রেস দ্বারা প্রকাশিত বইয়ের পরিবেশক এবং মুদ্রক হিসাবেও কাজ করছে। ২০১৯ সালে, সংস্থাটি জার্মান শিক্ষায়তনিক প্রকাশক ওয়াল্টার ডি গ্রুইটারের সাথে একটি ই-বুক বিতরণ অংশীদারিত্ব শুরু করে।
বই প্রকাশের পাশাপাশি সংস্থাটি জোসেফ ক্যারল সম্পাদিত "এভোলুশনারি স্টাডিজ ইন ইমেজিনেটিভ কালচার" ও ২০১৮ সাল হতে লেসলি ক্লাফ সম্পাদিত "দ্য জার্নাল অব কন্টেম্পোরারি এন্টিসেমেটিজম" সহ এখন পর্যন্ত তিনটি পিয়ার বা সঙ্গবদ্ধভাবে পর্যালোচিত শিক্ষায়তনিক সাময়িকী প্রকাশ করেছে। ২০১৮ সালে আলজেমেনার জার্নাল তাদের "জার্নাল অব কন্টেমপোরারি এন্টিসেমেটিজম"-এর প্রধান সম্পাদক হিসেবে লেসলি ক্লাফকে নিয়োগ দিয়ে তাদের 'ইহুদিদের জীবন যথার্থভাবে প্রভাবিত করা সেরা ১০০ ব্যাক্তি'র তালিকায় অন্তর্ভুক্ত করে।
২০২০ সালে সংস্থাটি ল্যাটিন আমেরিকান ইহুদি স্টাডিজ অ্যাসোসিয়েশনের পক্ষ হয়ে তাদের চতূর্থ সংগবদ্ধ পর্যালোচিত সাময়িকী "ল্যাটিন আমেরিকান ইহুদি স্টাডিজ" প্রকাশ করে।
এই সংস্থার প্রকাশিত বই ও সাময়িকীসমূহ জিউইশ বুক কাউন্সিল, দ্য মডার্ন ল্যাঙ্গুয়েজ এসোসিয়েশন, দ্য এমেরিকান এসোসিয়েশন অব টিচারস অব স্লাভিক এন্ড ইস্ট ইউরোপিয়ান ল্যাঙ্গুয়েজস(এএটিএসইইএল) এবং কোফলার সেন্টার অব দ্য আর্টস-এর পুরস্কার পেয়েছে। এছাড়াও "মোজাইক" ও "দ্য ওয়াশিংটন পোস্টে" প্রকাশিত পাঠ তালিকায় সংস্থাটির বই স্থান করে নিয়েছে।
স্পার্ক

স্কলারলি পাবলিশিং অ্যান্ড অ্যাকাডেমিক রিসোর্স কোয়ালিশন (স্পার্ক) হলো ১৯৮৮ সালে গবেষণা গ্রন্থাগারগুলির সমিতি দ্বারা বিকাশমান একাডেমিক এবং গবেষণা গ্রন্থাগারগুলির একটি আন্তর্জাতিক জোট যা স্কলারশিপে অ্যাক্সেসকে উন্মুক্ত করে তোলে। জোটটিতে বর্তমানে উত্তর আমেরিকা, ইউরোপ, জাপান, চীন এবং অস্ট্রেলিয়ায় প্রায় ৮০০ টি প্রতিষ্ঠান অন্তর্ভুক্ত রয়েছে।
রিচার্ড জনসন ১৯৯৮-২০০৫ সাল পর্যন্ত এর পরিচালক হিসাবে দায়িত্ব পালন করেছিলেন। হিদার জোসেফ ২০০৫ সালে নির্বাহী পরিচালক হন।
গবেষণা গ্রন্থাগারগুলির সমিতি ১৯৯৭ এর বার্ষিক সভায় স্পার্কের ধারণা উপস্থাপন করা হয়েছিল। উইসকনসিন বিশ্ববিদ্যালয়ের গ্রন্থাগারিক কেনেথ ফ্রেজিয়ার প্রস্তাব করেছিলেন যে সভায় উপস্থিত লোকেরা একাডেমিক জার্নালের জন্য একটি নতুন প্রকাশনার মডেল তৈরি করার জন্য একটি তহবিল বিকাশ করে যেখানে অনেক গ্রন্থাগার সেই তহবিলে অবদান রাখে এবং এই তহবিল থেকে অবদানকারীরা নতুন প্রকাশনা তৈরি করে কিছু মডেল যা সমস্ত জার্নালের ব্যয় হ্রাস করেছে। প্রতিষ্ঠাতা পরিচালক হিসাবে, রিক জনসন ২০০২ সালে এতগুলি গ্রন্থাগারিক সংস্কারের আকাঙ্ক্ষা প্রকাশের ফলে স্পার্ক প্রতিষ্ঠার নেতৃত্ব দিয়েছিলেন।
স্পার্ক ইউরোপ ২০০১ সালে লিবারের সাথে প্রতিষ্ঠিত হয়েছিল। ডেভিড প্রসেসার ২০০২ সালে এর পরিচালক হন।
স্পার্ক “পণ্ডিত প্রকাশনা ব্যবস্থায় ভারসাম্যহীনতা সংশোধন করতে” কাজ করে একাডেমিক এবং গবেষণা গ্রন্থাগারগুলির একটি আন্তর্জাতিক জোট হিসাবে নিজেকে প্রতিষ্ঠিত করেছে। এর ফোকাস হলো নতুন পণ্ডিত যোগাযোগ মডেলগুলির উত্থানকে উৎসাহিত করা যা পণ্ডিত গবেষণার প্রসারকে প্রসারিত করে এবং গ্রন্থাগারগুলিতে আর্থিক চাপ হ্রাস করে। লেখক, প্রকাশক এবং লাইব্রেরি সহ স্টেকহোল্ডারদের সহযোগিতায় স্পার্কের পদক্ষেপ - বৃত্তি পরিচালনাকে এগিয়ে নেওয়ার জন্য নেটওয়ার্ক ডিজিটাল পরিবেশের দ্বারা তৈরি সুযোগগুলি তৈরি করে। শীর্ষস্থানীয় একাডেমিক সংগঠনগুলি স্পার্ককে সমর্থন করেছে। ওপেন অ্যাক্সেস জার্নালের জন্য স্পার্ক ইউরোপ সীল সিসি-বিওয়াই লাইসেন্স (ক্রিয়েটিভ কমন্স) চয়ন করে জার্নালের জন্য প্রশংসাপত্র সরবরাহ করে এবং নিবন্ধের স্তরে মেটাডেটা সহ ওপেন অ্যাক্সেস জার্নালসের ডিরেক্টরি (ডিওএজে) সরবরাহ করে।
স্পার্ক একটি সংযোজন প্রকাশ করে যা লেখকরা একাডেমিক প্রকাশকদের সাথে আলোচনার জন্য ব্যবহার করতে পারেন। এই ফর্মটি মেধাস্বত্ব স্থানান্তর চুক্তিতে যুক্ত করার জন্য লেখকদের একটি স্বতন্ত্র অনুরোধ সরবরাহ করে যা প্রকাশক প্রকাশের জন্য তাদের কাজ স্বীকার করার পরে প্রকাশক লেখককে প্রেরণ করে। যে লেখকরা ফর্মটি ব্যবহার করেন তারা সাধারণত কোনও কাজ বাধা ছাড়াই তাদের নিজস্ব কাজ ব্যবহার করার অধিকারীকরণ বণ্টন করেন এবং স্ব-সংরক্ষণাগারভুক্ত হন। ফর্মটি প্রকাশককে মুনাফার জন্য কোনও কাজ বিতরণ করার এবং প্রথম প্রকাশনার জার্নাল হিসাবে অ্যাট্রিবিউশন পাওয়ার অ-একচেটিয়া অধিকার পাওয়ার অধিকার দেয়।
প্রতিষ্ঠাতা সংস্থা:
পরে অনুমোদনগুলি:
উন্মুক্ত প্রবেশাধিকার প্রকরণগ্রন্থ

উন্মুক্ত প্রবেশাধিকার প্রকরণগ্রন্থ হচ্ছে একধরণের প্রকরণগ্রন্থ যেটি সৃজনশীল সাধারণ লাইসেন্সের সাথে সহজেই এবং বিনামূল্যে পাওয়া যায়।
উন্মুক্ত প্রবেশাধিকার হলো যখন কারো পড়া এবং পুনরায় ব্যবহারের জন্য একাডেমিক গবেষণা অবাধে উপলব্ধ করা হয়। উন্মুক্ত জার্নালগুলির মতো, প্রকাশনা চার্জ, প্রাতিষ্ঠানিক সহায়তা, গ্রন্থাগার প্রকাশনা এবং কনসোর্টিয়াম মডেল সহ উন্মুক্ত প্রবেশাধিকার বইয়ের অর্থের জন্য বিভিন্ন ব্যবসায়িক মডেল রয়েছে। ওইসিডি পাবলিশিং একটি মুদ্রণ অনুলিপি কেনার অপশন সহ এইচটিএমএলে অনলাইনে তাদের বই সরবরাহ করে একটি ফ্রিমিয়াম মডেল ব্যবহার করে। এমন প্রমাণ রয়েছে যে, বইয়ের ইলেকট্রনিক সংস্করণে উন্মুক্ত প্রবেশাধিকার থাকায় ঐ বইয়ের মুদ্রণ সংস্করণটির বিক্রি বেড়ে গেছে।
জ্যানা লেভিন

জ্যানা লেভিন (জন্ম ১৯৬৭) একজন মার্কিন তাত্ত্বিক বিশ্বতত্ত্ববিদ এবং বার্নাড কলেজে পদার্থবিজ্ঞান ও জ্যোতির্বিজ্ঞানের অধ্যাপক। তিনি ১৯৮৮ সালে বার্নার্ড কলেজ থেকে জ্যোতির্বিজ্ঞান ও পদার্থবিজ্ঞানে স্নাতক উপাধি অর্জন করেন (দর্শনে বিশেষ জোরসহ)। এরপর তিনি ১৯৯৩ সালে ম্যাসাচুসেটস ইনস্টিটিউট অভ টেকনোলজি থেকে তাত্ত্বিক পদার্থবিজ্ঞানে ডক্টরেট উপাধি অর্জন করেন। জ্যানা লেভিনের সিংহভাগ গবেষণাকর্মের উদ্দেশ্য হল এমন সব প্রামাণিক তথ্য অনুন্ধান করা, যেগুলি দিয়ে এই অনুকল্পটি সমর্থন করা সম্ভব যে আমাদের মহাবিশ্বের টপোগাণিতিক প্রকৃতি অ-নগণ্য ধরনের হবার  কারণে এটির আকার সম্ভবত সসীম।  এছাড়া তিনি কৃষ্ণ গহ্বর ও বিশৃঙ্খলা তত্ত্ব নিয়ে কাজ করেছেন। তিনি ২০০৪ সালের জানুয়ারি মাসে বার্নার্ড কলেজের শিক্ষকমণ্ডলীতে যোগদান করেন। বর্তমানে তিনি সেখানে পদার্থবিজ্ঞান ও জ্যোতির্বিজ্ঞান বিষয়ে "ক্লেয়ার টাও" অধ্যাপক।
মোহনবাগান ক্রিকেট দল

মোহনবাগান ক্রিকেট দল হল পশ্চিমবঙ্গের কলকাতায় অবস্থিত একটি ভারতীয় পেশাদার ক্রিকেট দল। এটি ক্রিকেট অ্যাসোসিয়েশন অফ বেঙ্গল দ্বারা পরিচালিত বিভিন্ন বয়সের বিভিন্ন টুর্নামেন্টে অংশগ্রহণ করে। ক্রিকেট বিভাগের প্রতিষ্ঠার তারিখটি বিতর্কিত তবে ১৯২২ সাল থেকে ক্লাবটির একটি ক্রিকেট দল থাকার কথা উল্লেখ করা হয়েছে। বর্তমানে দলটি CAB প্রথম বিভাগ লিগ, CAB সিনিয়র নকআউট, CAB সুপার লীগ, বেঙ্গল T20-এ অংশগ্রহণ করে। লীগ ও জেসি মুখার্জি ট্রফি। দলটি তাদের হোম ম্যাচগুলো বেশিরভাগ ইডেন গার্ডেনে খেলে। তারা এখন পর্যন্ত ১০০ টিরও বেশি বড় রাজ্য-স্তরের ট্রফি জিতেছে। অতীতে অনেক বড় বড় নাম যেমন সৌরভ গাঙ্গুলী, শচীন টেন্ডুলকার, বিরাট কোহলি, এমএস ধোনি এমনকি শ্রীলঙ্কার খেলোয়াড় চামিন্দা ভাসও এই ক্লাবের হয়ে খেলেছেন।
"অক্টোবর ২০২০-তে প্রাপ্ত তথ্য অনুযায়ী"
বর্তমান (২০১৯-২০ মরসুমে) মোহনবাগান ক্রিকেট দলের সদস্য মনোজ তিওয়ারি ইতিপূর্বে ভারতীয় জাতীয় ক্রিকেট দলের হয়ে খেলেছেন এবং মহম্মদ শামি বর্তমান ভারতীয় ক্রিকেট দলের নিয়মিত সদস্য।
বিজয়ী (২৭) ১৯৫৩-৫৪, ১৯৫৯-৬০, ১৯৬০ – ৬১, ১৯৬২-৬৩, ১৯৬৩-৬৪, ১৯৬৪-৬৫, ১৯৬৫-৬৬, ১৯৬৬-৬৭, ১৯৬৮-৬৯, ১৯৭০-৭১, ১৯৭৪-৭৫, ১৯৭৫-৭৬, ১৯৭৬-৭৭, ১৯৭৯-৮০, ১৯৮১-৮২, ১৯৮২-৮৩, ১৯৮৪-৮৫, ১৯৮৫-৮৬, ১৯৮৬-৮৭, ১৯৮৭-৮৮, ১৯৮৮-৮৯, ১৯৯৩-৯৪, ১৯৯৫-৯৬, ১৯৯৭-৯৮, ১৯৯৯-০০, ২০০২-০৩, ২০১৭-১৮
বিজয়ী (২) ২০১৫-১৬, ২০১৭-১৮
বিজয়ী (৩২) ১৯৫২-৫৩, ১৯৫৩-৫৪, ১৯৫৪-৫৫, ১৯৫৫-৫৬, ১৯৫৭-৫৮, ১৯৫৮-৫৯, ১৯৬০-৬১, ১৯৬৩-৬৪, ১৯৬৪-৬৫, ১৯৬৮-৬৯, ১৯৬৯-১৯৭০, ১৯৭৩-৭৪, ১৯৭৫-৭৬, ১৯৭৬-৭৭, ১৯৭৮-৭৯, ১৯৮১-৮২, ১৯৮৩-৮৪, ১৯৮৪-১৯৮৫, ১৯৮৬-৮৭, ১৯৮৮-৮৯, ১৯৮৯-৯০, ১৯৯৩-৯৪, ১৯৯৪-৯৫, ১৯৯৫-৯৬, ১৯৯৮-৯৯, ১৯৯৯-০০, ২০০১-০২, ২০১১-১২, ২০১২-১৩, ২০১৫-১৬, ২০১৬-১৭, ২০১৮-১৯
বিজয়ী (৮) ১৯৯৩-৯৪, ১৯৯৪-৯৫, ১৯৯৯-০০, ২০০১-০২, ২০০২-০৩, ২০০৯-২০১০, ২০১০-১১, ২০১১-১২
বিজয়ী (১৯) ১৯৭২-৭৩, ১৯৭৬-৭৭, ১৯৭৯-৮০, ১৯৮১-৮২, ১৯৮২-৮৩, ১৯৮৩-৮৪, ১৯৮৪-৮৫, ১৯৮৬-৮৭, ১৯৮৭-৮৮, ১৯৮৮-৮৯, ১৯৮৯-৯০, ১৯৯০-৯১, ১৯৯২-৯৩, ১৯৯৪-৯৫, ১৯৯৫-৯৬, ১৯৯৮-৯৯, ২০০০-০১, ২০০৮-০৯, ২০১১-১২, ২০২২-২৩
বিজয়ী (২৩) ১৯৮২-৮৩, ১৯৮৪-৮৫, ১৯৮৫-৮৬, ১৯৮৮-৮৯, ১৯৮৯-৯০, ১৯৯০-৯১, ১৯৯১-৯২, ১৯৯২-৯৩, ১৯৯৪-৯৫, ১৯৯৫-৯৬, ১৯৯৬-১৯৯৭, ১৯৯৯-০০, ২০০০-০১, ২০০১-০২, ২০০২-০৩, ২০০৮-০৯, ২০১০-১১, ২০১১-১২, ২০১২-১৩, ২০১৩-১৪, ২০১৫-১৬, ২০১৭-১৮, ২০১৮-১৯
সমোষ্ণ প্রক্রিয়া

সমোষ্ণ বা সমান উষ্ণ প্রক্রিয়ায় একটি ব্যবস্থার তাপমাত্রার পরিবর্তন( Δ"T" ) সব সময় শুন্য থাকে। সাধারনত যখন একটি ব্যবস্থার পরিবর্তন খুব ধীরে হয় এবং ব্যবস্থা বা সিস্টেমটি বাহ্যিক উৎসের সাথে তাপ বিনিময় করে নিজের তাপমাত্রা সমন্বয় করতে পারে, তখন সমোষ্ণ প্রক্রিয়া ঘটে। অন্যদিকে একটি রুদ্ধতাপীয় প্রক্রিয়ায় বাহিরের সাথে কোন তাপ বিনিময় হয় না অর্থাৎ ("Q" = 0)। অন্যভাবে বলা যায়, সমোষ্ণ প্রক্রিয়ায় Δ"T" = 0 এবং অভ্যন্তরীণ শক্তি Δ"U" = 0 (শুধুমাত্র আদর্শ গ্যাসের জন্য) কিন্তু Q ≠ 0, যেখানে রুদ্ধতাপীয় প্রক্রিয়ায় Δ"T" ≠ 0 কিন্তু Q = 0।
সহজ ভাষায় সমোষ্ণ প্রক্রিয়া
যেখানে রুদ্ধতাপীয় প্রক্রিয়ায়
সমোষ্ণ প্রক্রিয়া, উচ্চ কাঠামোগত মেশিন থেকে জীবন্ত কোষ, তাপমাত্রা নিয়ন্ত্রণকারী যে কোন সিস্টেমেই ঘটতে পারে। তাপ ইঞ্জিন চক্রের কয়েকটা ধাপ সমোষ্ণ প্রক্রিয়ায় চলে, যেমন কার্নো ইঞ্জিন। রাসায়নিক বিক্রিয়ার তাপগতীয় বিশ্লেষণের সময় প্রথমে সমোষ্ণ প্রক্রিয়া কি ঘটবে তা বিশ্লেষণ করে তারপরে তাপের প্রভাব বিবেচনা করে। সমান চাপে দশা পরিবর্তন যেমন গলে যাওয়া বা বাষ্পে পরিনত হওয়া হল সমোষ্ণ প্রক্রিয়া। প্রায়ই সমোষ্ণ প্রক্রিয়া ব্যবহার করা হয় এবং আরও জটিল, অ-সমোষ্ণ প্রক্রিয়া বিশ্লেষণের একটি সূচনা পয়েন্ট।
আদর্শ গ্যাসগুলির জন্য সমোষ্ণ প্রক্রিয়া বিশেষ ভাবে প্রযোজ্য। জুলের ২য় সুত্রানুসারে নির্দিষ্ট পরিমাণ আদর্শ গ্যাসের অভ্যন্তরীণ শক্তি শুধুমাত্র তাপমাত্রার উপর নির্ভর করে। সুতরাং সমোষ্ণ প্রক্রিয়ায় আদর্শ গ্যাসের অভ্যন্তরীণ শক্তি ধ্রুবক । ফলে আদর্শ গ্যাসে আন্তঃআণবিক শক্তি থাকে না। মনে রাখবেন, এটা শুধু আদর্শ গ্যাসের জন্য, তরল, কঠিন এনং বাস্তব গ্যাসের অভ্যন্তরীন শক্তি তাপ ও চাপের উপর নির্ভরশীল।
একটি গ্যাসের সমোষ্ণ সংকোচনে যে কাজ হয় তাতে গ্যাসের আয়তন হ্রাস পায় এবং চাপ বাড়ে। ফলে অভ্যন্তরীণ শক্তি বৃদ্ধি পায় এবং তাপমাত্রা বাড়ে। ধ্রুব তাপমাত্রা বজায় রাখতে সিস্টেমটিকে তাপ পরিবেশে ছেড়ে দিতে হবে। আদর্শ গ্যাসে অভ্যন্তরীণ শক্তি পরিবর্তন হয় না ফলে পরিবেশে প্রবেশ করা শক্তির পরিমাণ গ্যাসের কাজের সমান হবে। সমোষ্ণ প্রসারণে সিস্টেমে সরবরাহ করা শক্তি চারপাশে কাজ করে। উভয় ক্ষেত্রেই, উপযুক্ত সংযোগের সহায়তায় গ্যাসের আয়তনের পরিবর্তন কার্যকর যান্ত্রিক কাজ সম্পাদন করতে পারে। বিস্তারিত হিসাবের জন্য, কাজের হিসাব দেখুন।
রুদ্ধতাপীয় প্রক্রিয়ায়, ধারকের দেয়াল ভাল ভাবে অন্তরীত থাকার জন্য কোন তাপ বাহিরে যায় না বা ভিতরে আসে না,"Q" = 0। যদি কোনও কাজও না করা হয়, অর্থাৎ একটি মুক্ত সম্প্রসারণ, অভ্যন্তরীণ শক্তিতে কোনও পরিবর্তন হয় না। একটি আদর্শ গ্যাসের জন্য, এই অর্থে এই প্রক্রিয়াটিও সমোষ্ণ। এতদনুসারে, একটি প্রক্রিয়া সমোষ্ণ হলে তাকে একক প্রক্রিয়া বলা যায় না।
সমোষ্ণ বিশেষনটি গ্রিক শব্দ "ἴσος" (আইসোস) মানে সমান এবং "θέρμη" (থার্ম) মানে তাপ থেকে এসেছে।
নাজির আহমদ কাসেমি

নাজির আহমদ কাসেমি (; জন্ম: ১লা জুন ১৯৬৫) একজন কাশ্মীরি সুন্নি ইসলামী পণ্ডিত, বিচারক এবং দারুল উলুম রাহিমিয়াহ এর প্রধান মুফতি।
নাজির আহমদ কাসেমি ১৯৬৫ সালের ১ জুন কিশ্তওয়ারের বঞ্জওয়াতে জন্মগ্রহণ করেন। তিনি দেওবন্দের আসগরিয়া মাদ্রাসায় কুরআন মুখস্থ করেন এবং মুজফ্ফরনগরের খাদিমুল উলুম মাদ্রাসায় আরবি ভাষার প্রাথমিক বই অধ্যয়ন করেন। তিনি দারুল উলুম দেওবন্দ থেকে ১৪০৪ সালে ঐতিহ্যবাহী দারসে নিজামী কোর্সে স্নাতক হন এবং এরপর এক বছরের জন্য ইফতা অধ্যয়ন করেন। তিনি পাটনার ইমরাতে শরিয়াতে ইসলামি আইনে বিশেষজ্ঞ ছিলেন। তার শিক্ষকদের মধ্যে রয়েছেন আব্দুল হক আজমি, সাঈদ আহমদ পালনপুরী এবং রিয়াসাত আলী বিজনুরি।
পড়াশোনা শেষ করে তিনি দারুল উলুম রাহিমিয়ায় শিক্ষকতা শুরু করেন। তিনি সেখানে প্রধান মুফতি হিসেবে দায়িত্ব পালন করেন। তিনি "অল ইন্ডিয়া মুসলিম পার্সোনাল ল বোর্ড"-এর প্রতিষ্ঠাতা সদস্য এবং জম্মু ও কাশ্মীরের "মজলিসে ফিকহী"-এর সাধারণ সম্পাদক। তার ফতওয়া (ইসলামী আইন ভিত্তিক প্রশ্নোত্তর) গ্রেটার কাশ্মীরের (কাশ্মীরের একটি দৈনিক পত্রিকা) একটি সহ-প্রকল্প "কাশ্মীর উজমা"-তে প্রতি শুক্রবার নিয়মিত প্রদর্শিত হয়।
২০১৭ সালের জুলাই মাসে কাশ্মীরের কেন্দ্রীয় বিশ্ববিদ্যালয় আয়োজিত দুই দিনব্যাপী এক সম্মেলনে "পরিবেশ সংরক্ষণ ও ধর্মের ভূমিকা" ভাষণে তিনি বলেন, 
উর্দু ভাষা সম্পর্কে তিনি বলেন,
তার রচনাবলির মধ্যে অন্তর্ভুক্ত রয়েছে:
বিশ্ব মেধাসম্পদ সংস্থার ভবিষ্যৎ বিষয়ে জেনেভা ঘোষণা

বিশ্ব মেধাসম্পদ সংস্থার ভবিষ্যৎ বিষয়ে জেনেভা ঘোষণা হল ২০০৪ সালে বেশ কয়েকটি অলাভজনক প্রতিষ্ঠান, কিছু বিজ্ঞানী, শিক্ষাবিদ এবং অন্যান্য ব্যক্তিদের দ্বারা স্বাক্ষরিত একটি নথি। এটির মাধ্যমে তারা বিশ্ব মেধাসম্পদ সংস্থাকে উন্নয়নশীল দেশগুলির প্রয়োজনের দিকে মনোনিবেশ করার জন্য অনুরোধ করেন।
লেখক এবং স্বাক্ষরকারীরা বিশ্বাস করেন যে, অত্যাবশ্যকীয় ওষুধ ও শিক্ষায় অসম প্রবেশাধিকার, প্রতিযোগিতাবিরোধী অর্থনীতির অনুশীলন, মালিকানার একাগ্রতা, প্রযুক্তিগত নিয়ন্ত্রণ যেমন ডিজিটাল অধিকার ব্যাবস্থাপনা (ডিআরএম), লেখক ও নির্মাতাদের ন্যায্য ক্ষতিপূরণ নিয়ন্ত্রণ, এবং ব্যক্তিগত স্বার্থে পাবলিক ডোমেইন তালাবদ্ধ করে রাখাসহ ইত্যাদি বিভিন্ন কারণে "জ্ঞান, প্রযুক্তি এবং সংস্কৃতি পরিচালনার ক্ষেত্রে বিশ্ব একটি সংকটের মুখোমুখি হচ্ছে"।
ঘোষণাপত্রে "প্রায়শ পরিণতি বিবেচনা না করে একচেটিয়া সুযোগ তৈরি এবং সম্প্রসারণের সংস্কৃতি" গ্রহণের জন্য ডব্লিউআইপিও-র সমালোচনা করা হয়, এবং সংগঠনটিকে মানবতার উপকারের কথা মাথায় রেখে, মেধাসম্পদের উপর থেকে তাদের নীতি পরিবর্তন করার আহ্বান জানানো হয়। বিশেষ করে, মার্কিন যুক্তরাষ্ট্র এবং ইউরোপে বিদ্যমান বিধায়, সেই রকম করে উন্নয়নশীল বিশ্বজুড়ে মেধাসম্পদ আইনের সমন্বয় সাধন করার প্রচলিত অভ্যাসের উপর স্থগিতাদেশ জারি করার আহ্বান জানানো হয়।
ফলস্বরূপ, ২০০৯ সালে "ডব্লিউআইপিও উন্নয়ন এজেন্ডা"য় জেনেভা ঘোষণার কিছু প্রস্তাবকে অন্তর্ভুক্ত করা হয়।